title: Paul Martin (yleisurheilija)

text: Paul Martin (11. elokuuta 1901 – 28. huhtikuuta 1987) oli sveitsiläinen yleisurheilija ja olympiamitalisti, joka kilpaili keskimatkojen juoksuissa. Hän voitti hopeaa 800 metrin juoksussa Pariisin olympialaisissa 1924. Hän osallistui kaikkiin viisiin ensimmäisen ja toisen maailmansodan välillä järjestettyihin kesäolympialaisiin.


title: Vittore Carpaccio

text: Vittore Carpaccio (noin 1460–1525 tai 1526) oli italialainen Venetsian koulukunnan taidemaalari, joka opiskeli Gentile Bellinin ohjauksessa.


title: Vittore Carpaccio

text: Carpaccion nuoruudesta ei ole tietoa, eikä myöskään hänen syntymäpaikkaansa tiedetä varmasti, joskin todennäköisesti se on Venetsia. Hänen ensimmäinen tunnettu teoksensa on vuodelta 1490 ja kuuluu pyhän Ursulan elämää kuvaavaan sarjaan.


title: Vittore Carpaccio

text: Carpaccio on teoksissaan kuvannut myös silloista orienttia ja on käyttänyt lähteenään aikalaispiirustuksia, Erhard Reuwichin kuvia Bernhard von Breidenbachin teoksessa "Peregrinatio in terram sanctam" ('Matka Pyhään Maahan'), joka ilmestyi Mainissa 1486.


title: Vittore Carpaccio

text: Carpaccion tunnetuimpiin teoksiin kuuluu yhdeksän maalauksen sarja "Pyhän Ursulan legenda". Hänen tyylinsä oli jokseenkin perinteinen, eikä siinä näkynyt vaikutteita humanistisista suuntauksista, jotka hänen elinaikanaan muuttivat Italian renessanssin maalauksen perusteellisesti. Häneen vaikuttivat Antonello da Messina ja Alankomaiden kultakauden taide. Tästä syystä ja myös siksi, että hänen parhaista töistä suuri osa on Venetsiassa, hänen taiteensa on jäänyt syrjään verrattuna hänen venetsialaisiin aikalaisiinsa. Hänen laajat maalauksensa, jotka esittävät Venetsian kaupunkielämää, antavat erinomaisen kuvan kaupungista sen kukoistusaikana ja vahvan tunteen kaupunkilaisten omanarvontunnosta. Muissa maalauksissa hänestä paljastuu mielikuvitusta, joka kääntyy kohti keskiajan romantiikkaa, ei niinkään seuraavan sukupolven pastoraalikuvia.


title: Vittore Carpaccio

text: Carpaccion maalauksille on ominaista tietynlainen kypsentämättömän lihan vaaleanpunainen sävy. 1950-luvulla hänen mukaansa nimettiin alkuruokalaji carpaccio, ohuen ohuet lihasiivut.


title: Vittore Carpaccio

text: Carpaccion isä oli nahkakauppias Piero Scarpazza. Hänen elämästään on vain vähän tietoja, mutta merkittävimmät teokset hän maalasi 1490–1519, ja ne nostivat hänet Venetsian renessanssin vanhojen mestareiden joukkoon. Hänet mainitaan ensimmäisen kerran 1472 hänen enonsa Fra Ilarion testamentissa. Astuttuaan Venetsian humanistipiireihin hän muutti sukunimensä muotoon Carpaccio.


title: Vittore Carpaccio

text:
Hän oli Lazzaro Bastianiin oppilas, ei tämän opettaja, kuten Giorgio Vasari on väittänyt, ja Bellinin ja Vivarinin tavoin Bastiani johti suurta työhuonetta Venetsiassa. Hänen ensimmäiset tiedossa olevat omat teoksensa ovat "Salvator Mundi", joka on Collezione Contini Bonacossissa, ja "Pietà", joka nykyisin on Palazzo Pittissa. Näistä teoksista näkyy selvästi Antonello da Messina ja Giovanni Bellinin vaikutus etenkin valon ja värien käytössä, samoin kuin Ferraran ja Forlìn koulukuntien vaikutus.
Hän aloitti 1490 Venetsian "Scuolalle" maineikkaan pyhimykselle omistetun teossarjan "Pyhän Ursulan elämä". Gallerie dell'Accademiassa olevien teosten aihe on peräisin Jacobus de Voraginen teoksesta "Legenda aurea" (”Kultainen legenda”). Gentile Bellinin tavoin ja kuten siihen aikaan yleensäkin tehtiin, Carpaccio käyttää pyhimystarun taustana tuttuja Venetsian ympäristöjä ja maalaa niihin kaupungin asukkaita upeissa puvuissa. Voi myös ajatella päinvastoin: pyhimystaru oli se kudos, jolla aihe perusteltiin, kun Carpaccio halusi kuvata 1400-luvun Venetsia. 1491 hän sai valmiiksi alttaritaulun "Pyhän Ursulan kunnia". Monet hänen teoksena ovat niin suuria, että ne ovat kuin Venetsian "scuolan" seinämaalauksia. Scuolat olivat hyväntekeväisyyteen ja sosiaalityöhän keskittyviä varakkaiden venetsialaisten luokkien veljeskuntia.


title: Vittore Carpaccio

text: Kolmen vuoden kuluttua Carpaccio osallistui Scuola di San Giovanni Evangelistan maalausten tekoon, ja hän maalasi yhden tunnetuimmista teoksistaan, maalauksen "Ristin reliikin ihme Ponte di Rialtossa". 1501–1507 hän työskenteli Dogen palatsissa Giovanni Bellinin kanssa ja maalasi Suuren neuvoston salin. Sarja hävisi kuten monet muutkin merkittävät teokset tuhoisassa tulipalossa 1577.


title: Vittore Carpaccio

text:
1502–1507 Carpaccio teki toisen merkittävän paneelisarjan Scuola di San Giorgio degli Schiavonille. Toisin kuin Pyhästä Ursulasta kertova sarja, tässä sarjassa jokainen osa kuvaa yhtä kohtausta kolmen dalmatialaisen pyhimyksen Pyhän Hieronymuksen, Pyhän Yrjön ja Pyhän Trifonin elämässä. Kunkin kohtauksen rakenteen yksinkertaisuus synnyttää fantasiamaisen tunnelman, jota vahvistaa realististen yksityiskohtien perfektionistinen esittäminen.
Sarja "Neitsyen elämä" Santa Maria degli Albanesille valmistui 1504–1508, mutta se on suurelta osin avustajien tekemä. Sarjan teokset on nyt sijoitettu useampaan paikkaan Bergamoniin Carraran akatemiaan, Milanoon Pinacoteca di Breraan ja Venetsiaan Ca' d'Oroon.


title: Vittore Carpaccio

text: Myöhemmin Carpaccio näyttää saaneen vaikutteita Cima da Coneglianolta, kuten osoittaa "Neitsyen kuolema" vuodelta 1508 Ferrarassa. Vuonna 1510 Carpaccio teki paneelit "Kuolleen Kristuksen valitusvirsi" ja "Kärsimyksen mietiskely", joissa samaa katkeraa surua, jollaista on Mantegnan teoksissa, varmistaa allegoristen symbolien runsas käyttö.


title: Vittore Carpaccio

text: Samalta vuodelta on maalaus " Ritari", joka on nykyisin Madridissa Thyssen-Bornemiszan museon kokoelmassa. Maalauksen "Ritari" heraldiset kuviot ja muut yksityiskohdat viittaavat todennäköiseen teoriaa, että siinä oleva hahmo olisi 21-vuotias Francesco Maria della Rovere, josta myöhemmin tuli Urbinon herttua.


title: Vittore Carpaccio

text: Vuosina 1511–1520 hän valmisti viisi paneelia aiheesta "Pyhän Stefanuksen elämä" Scuola di Santo Stefanolle. Carpaccio teki myöhäiset työnsä pääasiassa Venetsian mantereen puoleisella alueella yhteistyössä poikiensa Benedetton ja Pieron kanssa. Marco Marziale oli hänen oppilaitaan.


title: Vittore Carpaccio

text: Saint Alvison kirkossa on kahdeksan kehystämätöntä paneelia, joissa on signeeraus "Carpathius". Niitä pidetään Carpaccion nuoruudentöinä, vaikka vakuuttavia todisteita asiasta ei ole.


title: Vittore Carpaccio

text: Loistavista uskonnollisista maalauksistaan ja paneeleistaan huolimatta hän piti tärkeimpänä kutsumuksenaan kuitenkin suuria scuoleille maalaamiaan kankaita.


title: Vittore Carpaccio

text: Carpaccio sai tilauksia myös Venetsian valtiolta, mutta San Vitale kirkon alttaritaulun valmistuttua työtilaisuudet vähenivät, oletuksen mukaan siksi, että kaupungin taidemaailmaa hallitsi Tizian, jonka uusi tyyli ei avautunut Carpacciolle. Hän siirtyi maaseudulle, jossa hänen tyylillään oli yhä ihailijoita. Carpaccio unohdettiin vuosisadoiksi, kunnes hänet 1800-luvulla jälleen löydettiin, ja nykyisin häntä pidetään Giovanni Bellinin ohella 1400-luvun merkittävimpänä venetsialaisena taiteilijana.


title: Vittore Carpaccio

text: Carpacciolla ei ollut virallista asemaa aika ylhäistä suosijaa, koska hän maalasi lähinnä Venetsian keskiluokkaisille piireille. Virallisia tilauksia Dogen palatsista tuli vasta 1501, ja hän maalasi palatsiin siellä yhä olevan "Markuksen leijonan". Häntä pidetään venetsialaisista taiteilijoista kaikkein venetsialaisimpana, ja juuri siellä häntä ymmärretään parhaiten.


title: Sonic Riders: Zero Gravity

text: Sonic Riders: Zero Gravity on Sonic Riders-pelin jatko-osa. Se kuuluu Sonic the Hedgehog pelisarjaan. Peli julkaistiin Euroopassa helmikuussa vuonna 2008. Peli on edeltäjäänsä hitaampi ja radat ovat monimutkaisempia. Japanissa peli julkaistiin nimellä "Sonic Riders: Shooting Star Story", pelistä on myös soundtrack-CD; Sonic Riders Shooting Star. Pelille on myös jatko-osa Sonic Free Riders.


title: Sonic Riders: Zero Gravity

text: Peli ei ole perinteisten ajopelien kaltainen, vaan radat ovat monimutkaisempia ja hyödyntää ilmassa kulkevia rataelementtejä. Pelaaja voi hyödyntää myös turbulenssia. Pelissä on useita uudistuksia edeltäjäänsä verrattuna ja useimmille hahmoille on uusia kykyjä, kuten myös lukuisia uusia ajokkeja vanhojen leijulautojen ja -luistinten lisäksi. Sormuksia keräämällä pelaaja voi päivittää kykyjään.


title: Sonic Riders: Zero Gravity

text: Pelaaminen tapahtuu Wiilla Wiimotella joko pitkittäisellä tai poikittaisella ohjauksella tai GameCube-ohjaimella.


title: Sonic Riders: Zero Gravity

text: Peliin on tuotu myös 3 uutta pelimuotoa.


title: Sonic Riders: Zero Gravity

text: Pelaa peliä Sonicin ja ystävien tai Babylon Roguesin näkökulmasta. Kummallekin on oma tarinansa.


title: Sonic Riders: Zero Gravity

text: Kuten edeltäjässään myös tässä pelissä on Tarinamoodin lisänä tehtävämoodi. Jokainen kenttä sisältää 7 tehtävää, jossa hahmon tulee täyttää tehtävän määrittämät kriteerit, kuten kerätä sormuksia, reilata tietty määrä raiteita tai kerätä osia kuten edellisessäkin osassa. Tarinasta poiketen tehtävät eivät ole "todellisia"; koko Mission Mode perustuu sarjaan Robotnikin luomia simulaatioita "Sonic Simulator"-laitteessa, jolla hänen on tarkoitus tutkia vihollistensa tekniikoita.


title: Sonic Riders: Zero Gravity

text: Tässä tilassa pelaaja voi lähettää oman ennätyksensä Internetin tilastoihin.


title: Sonic Riders: Zero Gravity

text: Avattavilla hahmoilla ei voi pelata Tarinamoodia.


title: Sonic Riders: Zero Gravity

text:
Heroes Tarina alkaa neljän pyrstötähden iskeytyessä Maahan. Yksi niistä osuu Crimson Tower -torniin ja lopulta MeteorTech-robottiin. Robotti, muiden lukuisten robottien joukosta, aktivoituu ja alkaa riehua. Seuraavana päivänä Sonic ystävineen kuulee uutisia radiosta ollessaan matkalla Megalo Stationille ja he joutuvat robottien yllättämiksi. Robotit käyvät heidän kimppuunsa, koska Sonic sattui pitämään hallussaan yhtä pudonneista meteoriiteista. Onneksi Ark of Cosmos onnistuu levitaatiovoimallaan pelastamaan heidät ja Sonic ystävineen pakenee kaupungista.Matkallaan Sonic kohtaa Eimi Rousiin, joka oli myös joutunut robottien jahtaamaksi. Amyn hallussa on myös yksi neljästä Ark of Cosmosesta. Tails tajuaa robottien olevan meteoriittien perässä ja he lähtevät MeteorTechiin selvittämään mysteeriä.Tiimi saapuu MeteorTechille ja törmää Babylon Rogueihin. Jet yrittää saada palasen Eimin hallusta, mutta Eimi ei tajua mitä hän tarkoittaa. Hälytys tuo robotit paikalle ja Sonic ystävineen pakenee Roguet perässään. Sattumalta Sonic ja Jet törmäävät Tohtori Eggmaniin MeteorTechin keskustietokonehuoneessa. Sonic ja Knuckles uhkailevat häntä ja hän paljastaa miksi hän perusti MeteorTechin. Nähdessään Sonicin hallussa olevan Ark of Cosmosin hän paljastaa, ettei tietokone ole vastannut sen jälkeen kun Robotnik yhdisti yhden Ark of Cosmosin siihen.
Jet muistaa minkä takia hän oli tullut paikalle, muttei näe Eimiä, tai Stormia missään. Eggmanin tietokone paljastaa Stormin jahtaavan Eimiä, joita seuraa MeteorTechin robotti.Sonic, Tails, ja Knuckles lähtevät etsimään Eimiä Aguatic Capitalista, Eimi kertoo robotin käyttäneen itsetuhomekanismia ja Stormin häipyneen mukanaan jotain siitä pudonnutta. Storm oli maininnut paikasta nimeltä Giga, jonka Knuckles tiesi Gigan Rocks-nimiseksi paikaksi. He saapuvat paikalle ja huomaavat aarteen kadonneen. Knucklesin lukiessa muinaisia tekstejä, he tajuavat Babylon Gardenin olevan avaruusalus, jonka voimanlähde ovat nuo neljä Ark of Cosmosta ja suuren pimeyden" hyökänneen sitä vastaan.Eggman jahtaa Babylon Roguesien ilma-alusta, Sonic kertoo että heidän tulisi tavata. Saavuttuaan MeteorTechin torniin he kohtaavat Babylon Roguesit. Wave vahvistaa Crimson Towerin olevan MeteorTechin signaalitorni. Storm kertoo Robotnikin varastaneen heidän keräämänsä Arkit, jolloin jet haastaa Sonicin kisaan panoksena Arkit ja universumin nopeimman tittelin. voittaja on se: kuka nappaa Eggmanin ensin.Tullessaan huipulle yhtä aikaa Sonic ja Jet nappaavat yhden Arkeista. Törmättyään Robotnikin koneeseen Wave kaappaa "pää Arkin" (Master Ark) joka putosi koneesta, samalla kaikki robottitoiminnot lakkaavat. Wave kertoo sen, Kun kaikki viisi Ark of Cosmosta ovat paikallaan, Babylon Garden laskeutuu. Sonikin havaitessa Arkit tarpeettomiksi hän ojentaa ne Jetille. Kun Jet Syyttää Sonicia karkuunjuoksemista Sonic toteaa kohtaavansa hänet seuraavassa World Grand Prixissa. Babylon Roguet yrittävät saada Ark of Cosmosin Chalisesta Gigan Rocksilla. Se on kuitenkin ansoitettu, joten Jet syöttää koodin vanhalla babylonialaisella tekstillä, jolloin ansa laukeaa, ja Jet ottaa Ark of Cosmosin. Samalla Wave näkee tähdenlennon ja toivoo jotain, joka huvittaa Stormia, myös Jet tekee toiveen. Jet toivoo voittavansa Sonikin. Samalla kolme muuta tähdenlentoa osuu maahan aiheuttaen vavahtelua juuri kun Storm toivoo jotain. Vavahtelu aktivoi kuitenkin ansan saaden kaksi kivenjärkälettä syöksymään kohti heitä. Ark of Cosmos reagoi tähän seisauttaen järkäleet ilmaan. Jet tajuaa voivansa hyödyntää tätä uutta voimaa voittaakseen Sonicin, babylonialaiset poistuvat rauniolta turvallisesti.Ilma-aluksellaan ollessa Wave analysoi löytämäänsä Arkia ja selittää sen voivan ladata painovoimaa ja muuttaa sen energiaksi jolla käytetään Babylon Gardenin moottoriyksikköä, Arkkeja on kaikkiaan viisi.
Jet määrää Waven rakentamaan tutkan löytääkseen loput 4 palaa, samalla Storm ryntää sisään kertoen MeteorTechin varastaneen yhden Ark of Cosmosin Megalo Cityn museosta. Nähtyään tämän he suuntaavat Megalo Cityyn, josta Jet seuraa robottia Botanical Kindomiin. Jet tuhoaa robotin ja menettää samalla Arkin. Etsiessään Arkkia hän huomaa Sonicin puhumassa muille. Eimin halatessa Sonikkia hän pudottaa Ark of Cosmosin. juuri saman, jonka Jet kadotti. Kuultuaan heidän keskustelunsa MeteorTechiin liittyen Storm ja Wave tulevat paikalle ja Waven ehdotusta noudattaen he pyrkivät Sonikin ja muiden edelle saadakseen lisätietoa MeteorTechista.He kohtaavat Sonikin ja muut MeteorTechilla, mutta vartiorobotit huomaavat heidät. Muiden paetessa Storm pyrkii saamaan Ark of Cosmosin pakenevan Amyn hallusta. Takaa-ajo vie heidät Aquatic Capitaliin ja Eimi heittää Arkin Stormin naamalle ja vaatii Stormia pelastamaan heidät heitä seuranneelta MeteorTechin robotilta. Robotti kuitenkin räjähtää skannattuaan Stormin hallussa olleen Arkin paljastaen sisältään toisen Ark of Cosmosin. Storm pakenee ilma-alukselle mukanaan molemmat Arkit. Jet iloitsee heidän hallussaa olevista 3 Arkista, mutta turhautuu ollessaan kykenemätön tulkitsemaan muinaisen babylonialaisen tekstin mainitseman "valottoman mustan" merkitystä. Samalla Robotnik liittyy heidän seuraansa.He seuraavat häntä Crimson Towerille, jossa he odottavat Sonikkia ja muita. Jet haastaa Sonikin kisaan kohti huippua. Kun Babylon Garden laskeutuu, viallinen robotti murtautuu sisään ja vie kaikki Ark of Cosmosit Wavelta. Tails kertoo Sonicille Arkkien luovan mustan aukon. jos: ne asennetaan Babylon Gardeniin. Samalla Robotnik toteaa massiivisten energialukemien tulevan Babylon Gardenista. Babylon Gardenin uloimmat osat putoavat muuttaen sen Astral Babyloniksi, babylonialaiseksi avaruusalukseksi ja muodostaen mustan aukon. Kaikki paitsi Robotnik ja Eimi ryntäävät Astral Babylonin Möbiuksen nauhalle kohdatakseen jättimäisen uuden muodon ja irrottaakseen Ark of Cosmokset aluksesta. Lopulta Astral Babylon kiertää Maata, Jet ja Roguet seisovat kallion päällä aavikolla katsoen sitä kohti. Pikaisen sananvaihdon jälkeen he lentävät pois varusteineen (Ex Gear). Sonic, Tails, Knuckles ja Amy ajavat autolla läpi Megalo Cityn Tailsin selittäessä kuinka muinaiset Babylonialaiset "loikkasivat" Maahan ja jättivät moottorinsa kiertoradalle. Pian Sonic kuulee jonkun kutsuvan häntä tunnelissa, Jet lautailee heidät kiinni ehdottaen Sonikille kisaa, Sonic, ja Jet kisaavat kohti tunnelin suuta.


title: Carpaccio

text: Carpaccio on italialaisperäinen alkupala. Se on yleensä kypsentämätöntä naudanlihaa, joka on leikattu ohuenohuiksi siivuiksi. Kastikkeena on mausteinen öljykastike. Carpaccio on ruokalajiksi suhteellisen uusi – tosin varmaa tietoa ei ole sen syntyajasta, joka vaihtelee eri lähteissä 1930-luvusta 1950-luvulle; todennäköisimpänä kuitenkin pidetään vuotta 1950. Syntypaikaksi mainitaan yleensä venetsialainen ravintola "Harry's Bar", jonka baarimestari Giuseppe Cipriani perusti vuonna 1931.


title: Carpaccio

text: Ruokalaji on nimetty taidemaalari Vittore Carpaccion mukaan, jonka suosikkiväri oli vaalea lihanpunainen sävy.


title: Carpaccio

text: Carne cruda on perinteiseen Piemonten alueen tapaan valmistettu versio carpacciosta. Se tehdään jauhelihasta ja valkosipulista.


title: Carpaccio

text: Nykyään nimitystä "carpaccio" on alettu käyttää alkuperäisen lisäksi mistä tahansa, esimerkiksi kalasta tai vihanneksista valmistetusta, ohuina viipaleina raakana tarjottavasta ruokalajista.


title: Emil Juracka

text: Emil Juracka (11. kesäkuuta 1912 – 21. helmikuuta 1944) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Juracka pelasi turnauksessa kolme ottelua.


title: Ray Brown

text: Raymond Matthews Brown (13. lokakuuta 1926 – 2. heinäkuuta 2002) oli yhdysvaltalainen jazzkontrabasisti. Häntä pidetään yhtenä soittimensa arvostetuimpana taitajana.


title: Ray Brown

text:
Ray Brown syntyi Pittsburghissa Pennsylvaniassa, ja aloitti piano-opinnot kahdeksanvuotiaana. High school -aikanaan koulun jazzorkesterissa oli basistin paikka vapaana, ja Brown aloitti kontrabasson soiton
Hän sai varhain vaikutteita Duke Ellingtonin yhtyeen basistin, Jimmy Blantonin soitosta. Nuori Ray Brown alettiin tuntea yhä paremmin Pittsburghin jazzpiireissä, ja hänen ensimmäiset kokemuksensa yhtyeissä olevat Jimmy Hinsley Sextet ja Snookum Russelin yhtye. Valmistuttuaan high schoolista ja kuultuaan tarinoita New Yorkin 52. kadun jazzympyröistä, hän osti menolipun kaupunkiin.


title: Ray Brown

text: Saavuttuaan New Yorkiin kahdenkymmenen vuoden ikäisenä hän tapasi pianisti Hank Jonesin, jonka kanssa oli aikaisemminkin työskennellyt, ja hänet esiteltiin Dizzy Gillespielle, joka etsi basistia. Gillespie kiinnitti Brownin saman tien ja pian hän soittikin alan huippumuusikoiden, kuten Art Tatumin sekä Charlie Parkerin kanssa.


title: Ray Brown

text:
Vuodet 1946–1951 Brown soitti Gillespien yhtyeessä. Yhdessä vibrafonisti Milt Jacksonin, rumpali Kenny Clarken sekä pianisti John Lewisin kanssa he muodostivat Gillespien rytmisektion, ja heidän työskentelynsä yhdessä johtivat lopulta Modern Jazz Quartetin syntyyn. Brown tutustui Ella Fitzgeraldiin kun tämä liittyi Gillespien yhtyeeseen vetonaulaksi Yhdysvaltain eteläosien kiertueelle 1947. He menivät samana vuonna naimisiin, ja adoptoivat Fitzgeraldin siskopuolen Francesin lapsen, jonka he kastoivat Ray Brown Junioriksi. Fitzgerald ja Brown erosivat vuonna 1952.
Samoihin aikoihin Brown esiintyi myös Norman Granzin järjestämissä Jazz at the Philharmonic -konserttisarjoissa. Vuoden 1949 samaisessa konsertissa Brown työskenteli ensi kertaa pianisti Oscar Petersonin kanssa, jonka triossa Brown soitti vuodet 1951–1966. Tämän jälkeen hän toimi esiintyjän ohella myös managerina ja promoottorina. Vuosina 1957–1959 hän soitti Blossom Dearien viidellä ensimmäisellä albumilla (Verve Records).


title: Ray Brown

text: Brown vakiintui Los Angelesiin 1966, jolloin hän soitti useissa televisioyhtyeissä. Hän säesti myös tämän ajan suurimpia tähtiä, kuten Frank Sinatraa, Billy Eckstineä, Tony Bennettiä, Sarah Vaughania ja Nancy Wilsonia. Hän toimi managerina entiselle yhtyeelleen Modern Jazz Quartetille kuten myös nuorelle Quincy Jonesille, tuotti näytöksiä Hollywood Bowliin, kirjoitti jazzkontrabassoon liittyviä oppikirjoja, ja kehitti jazzsellon.


title: Ray Brown

text: Ollessaan Los Angelesissa hän sävelsi musiikkia elokuviin ja televisiosarjoihin. Hän sai ensimmäisen Grammy-palkintonsa sävellyksestään "Gravy Waltz", jota tultiin myöhemmin käyttämään "The Steve Allen Show"n tunnusmusiikkina.


title: Ray Brown

text: Vuosina 1974–1982 Brown esiintyi ja äänitti albumeja kitaristi Laurindo Almeidan, saksofonisti-huilisti Bud Shankin, ja rumpalin Shelly Mannen (jonka Jeff Hamilton korvasi vuodesta 1977) kanssa The L.A. Four -yhtyeen nimellä.


title: Ray Brown

text: Hän teki vibrafonisti Milt Jacksonin kanssa jälleen levyn: albumilla" Jackson, Johnson, Brown & Company" (1983) soittivat lisäksi pasunisti J. J. Johnson, pianisti Tom Ranier, kitaristi John Collins ja rumpali Roy McCurdy.


title: Ray Brown

text: 1980- ja 1990-luvuilla hän johti omaa trioaan ja kehitti yhä soittoaan. Myöhäisinä vuosinaan hän levytti ja teki kiertueita pianisti Gene Harrisin kanssa. 1980-luvun alussa hän löysi uuden kyvyn, Diana Krallin, ravintolassa Nanaimossa, Brittiläisessä Kolumbiassa.


title: Ray Brown

text: Hän jatkoi esiintymisiään elämänsä loppuun asti; Brown kuoli ottaessaan torkkuja ennen esiintymistään Indianapolisissa.


title: Ray Brown

text: Vuonna 2003 Brown nimitettiin Down Beat -lehden Jazz Hall of Fameen.


title: Viktor Kozlov

text: Viktor Nikolajevitš Kozlov (, s. 14. helmikuuta 1975 Toljatti, Venäjän SFNT, Neuvostoliitto) on venäläinen jääkiekkoilija, joka pelaa hyökkääjänä KHL-liigan Avtomobilist Jekaterinburgissa. Kozlov on 196 senttimetriä pitkä ja painaa 106 kilogrammaa.


title: Viktor Kozlov

text: Kozlov siirtyi vuonna 1992 17-vuotiaana Dynamo Moskovaan. San Jose Sharks varasi Kozlovin vuonna 1993 ensimmäisellä kierroksella kuudennella vuorolla. Yhden Dynamon kauden jälkeen Kozlov siirtyi San Jose Sharksiin, mutta pari ensimmäistä kautta meni farmijoukkue Kansas City Bladesissa. Kozlov vakiinnutti paikkansa avauskokoonpanossa kaudella 1996–1997 ja pelasi 78 ottelua runkosarjassa. Kozlov ei kuitenkaan löytänyt yhteistä säveltä seuran valmennusjohdon kanssa ja siirtyi Florida Panthersiin.


title: Viktor Kozlov

text: Panthersissa meni viisi kautta, kunnes edessä oli kauppa New Jersey Devilsiin. Työsulkukauden 2004–2005 Kozlov pelasi synnyinkaupunkinsa joukkueen Lada Toljattin riveissä. Devilsissä Kozlov pelasi vielä kauden 2005–2006, kunnes matkusti New York Islandersiin. Vuonna 2007 Kozlov solmi sopimuksen Washington Capitalsin kanssa. Capitalsissa hän pelasi kaksi kautta (2007–2009), kunnes siirtyi KHL:n Salavat Julajev Ufaan.


title: Viktor Kozlov

text: Ufasta Kozlov siirtyi kolmen kauden (2009–2012) jälkeen Lokomotiv Jaroslavliin. Jaroslavlissa Kozlov pelasi vain kauden 2012–2013. Hänen sopimuksensa purettiin 21 ottelun jälkeen, ja hän siirtyi tammikuussa 2013 TsSKA Moskovaan. Kozlov oli sivussa koko kauden 2013–2014 loukkaantumisen takia. Kaudeksi 2014–2015 hän siirtyi Avtomobilist Jekaterinburgiin.


title: Viktor Kozlov

text: Kozlov on edustanut Venäjää viidesti MM-kisoissa ja kahdesti olympialaisissa.


title: Viktor Kozlov

text: Kozlov on kiekon kanssa taitava ja suuren kokonsa ja hyvän ulottuvuuden ansiosta pystyy suojaamaan kiekkoa hyvin. Kozlovilla on myös loistava pelikäsitys. Heikkoutena saattavat olla epätasaiset otteet.


title: Paul Watzlawick

text: Paul Watzlawick () oli viestintätieteilijä, psykoterapeutti, psykoanalyytikko, sosiologi, filosofi ja kirjailija.


title: Paul Watzlawick

text:
Eräs hänen kuuluisimmista lausahduksistaan oli
"One Cannot Not Communicate."


title: Seitsemän kymen Karjala

text: Seitsemän kymen Karjala on historiantutkijoiden aiemmin käyttämä, nykyisin hylätty käännös venäjänkielisestä nimestä "Semidesatskaja Korela", joka on novgorodilaisten 1200- ja 1300-luvuilla käyttämä nimitys Pohjois-Pohjanmaan rannikosta. Karjalaiset pitivät aluetta siihen aikaan omana nautinta-alueenaan. "Semidesatskaja Korelan" sanatarkka käännös on "Seitsemän kymmenen" tai "Seitsemän kymmenkunnan Karjala". Nimen on aiemmin tulkittu olleen väärin ymmärretty käännös oletetusta karjalaisesta nimestä "Seitsemän kymen Karjala". Alueen "seitsemän kymeä" olisivat olleet Kemi-, Simo-, Ii-, Kiiminki-, Oulu-, Siika- ja Pyhäjoki. Tällaisen karjalaisnimen olemassaolosta ei kuitenkaan ole todisteita. Nykyisin yleensä katsotaankin, että venäjänkieliseen nimeen ei sisälly käännösvirhettä, vaan se viittaa kymmenkunta-hallintoyksikköön tai kymmenysmies-virkailijaan.


title: Seitsemän kymen Karjala

text: Toinen alueesta kilpaillut taho olivat länsisuomalaislähtöiset kainulaiset. Pohjoisessa alue rajoittui Kemijokeen, etelässä Pyhäjokeen. Varhaisemmassa vaiheessa karjalaisalue oli ulottunut vieläkin etelämmäksi Kala-, Lesti- ja Vetelinjoille asti. Vetelin- eli Perhonjoen rajaluonnetta pohjanrannan varhaisimpana karjalaisalueen etelärajana vahvistavat myös alueella tavatut paikannimet, kuten Karjalankoski ja Råberget eli Rysserån-niminen rajapaikka. Oletusta tukee myös näihin aikoihin syntyneen Pohjanmaan ruotsalaisasutuksen pysähtyminen Vetelinjoelle. Vuoden 1270 vaiheilla kainulaiset ja karjalaiset tekivät keskenään rajajärjestelyjä ja tällöin Kymmenen virran maa lienee muuttunut vähitellen Seitsemän kymen Karjalaksi.


title: Seitsemän kymen Karjala

text: Vuonna 1323 solmitussa Pähkinäsaaren rauhassa Seitsemän kymmenen Karjala jäi Novgorodille. Pähkinäsaaren rauhan raja päättyi säilyneiden sopimuksen jäljennösten mukaan Patajokeen tai Petajokeen ja "Kainuunmereen". Vanhoissa kartoissa ja asiakirjoissa Pattijoki esiintyy muodossa Patajoki tai Pathajåkij. Tämän perusteella on päätelty Novgorodin menettäneen Seitsemän kymen Karjalan eteläisen joen Pyhäjoen ja Ruotsin saaneen samoihin aikoihin Pyhäjoen ja Pattijoen välille perustetun Salon kappeliseurakunnan itselleen. Eräät tutkijat ovat tosin olettaneet Pata- eli Petajoen tarkoittavan Petäjäisojaa Pyhäjoen eteläpuolella, jolloin Pähkinäsaaren rauhan raja olisi noudattanut tarkoin vanhaa karjalaisten nautinta-alueen rajaa.


title: Lorne Carr-Harris

text: Lorne Lowland Carr-Harris (15. joulukuuta 1899 Ontario – 7. huhtikuuta 1981) oli brittiläinen jääkiekkoilija ja olympiamitalisti. Hän oli mukana Yhdistyneen kuningaskunnan pronssia voittaneessa joukkueessa Chamonixin olympialaisissa 1924. Hän oli myös Britannian maalivahtina, kun joukkue voitti pronssia vuoden 1924 maailmanmestaruuskilpailuissa.


title: Alfred Heinrich

text: Alfred Heinrich () oli saksalainen jääkiekkoilija. Hän oli mukana pronssia voittaneessa Saksan joukkueessa Lake Placidin olympiakisoissa 1932. Hän pelasi turnauksessa kaikki joukkueensa kuusi ottelua.


title: William Anderson

text: William Hardling Anderson (1. huhtikuuta 1901 – 23. helmikuuta 1983) oli brittiläinen jääkiekkoilija ja olympiamitalisti. Hän oli mukana Yhdistyneen kuningaskunnan pronssia voittaneessa joukkueessa Chamonixin olympialaisissa 1924.


title: Toni Elías

text: Toni Elías Justicia (s. 26. maaliskuuta 1983 Manresa) on espanjalainen MotoGP-luokassa ajava ratamoottoripyöräilijä. Elías ajaa Ducatilla.


title: Toni Elías

text: Elías ajoi 125cc-luokan MM-sarjassa kaudella 1999 kolme osakilpailua Hondan yksityistallissa ja pääsi seuraavana kautena kiertämään koko MM-sarjan Hondan tehdastallissa. Kaudella 2001 Elías ajoi ensimmäiseen osakilpailuvoittoonsa 125-kuutioisissa ja oli lopulta kokonaispisteissä kolmas. Menestyksekkään kauden jälkeen hän siirtyi sarjaa ylemmän 250cc-luokkaan Aprilialle. Ensimmäinen kausi 250-kuutioisissa meni vielä tuntumaa hakiessa, mutta kausi 2003 oli Elíasin koko uran toistaiseksi paras. Hän voitti viisi osakilpailua ja oli kokonaispisteissä jälleen kolmas.


title: Toni Elías

text: Kauden 2003 jälkeen Toni Elíasin ura on vähitellen laskenut. Hän voitti kaudella 2004 vielä yhden osakilpailun 250-kuutioisissa Hondalla ja siirtyi sen jälkeen MotoGP-luokkaan Yamahalle. MotoGP-luokassa Elías on voittanut toistaiseksi vasta yhden osakilpailun kaudella 2006 ja on ollut kokonaispisteissä parhaimmillaan yhdeksäs.


title: Toni Elías

text: Toni Elíasin isä ja isoisä olivat myös kilpa-ajajia.


title: Garrett Hines

text: Garrett Hines (s. 3. heinäkuuta 1969) on yhdysvaltalainen entinen rattikelkkailija ja olympiamitalisti. Hän voitti hopeaa Salt Lake Cityn olympialaisissa 2002 nelikkokilpailussa. Hines voitti hopeisen mitalin nelikkokilpailusta myös vuotta myöhemmin MM-kilpailuissa Lake Placidissa.


title: Garrett Hines

text: Rattikelkkailu-uransa jälkeen Hines alkoi kilpailla kymmenottelussa. Lisäksi hän on pelannut amerikkalaista jalkapalloa yliopistonsa joukkueessa.


title: Masovian voivodikunta

text: Masovian voivodikunta () on yksi Puolan 16 voivodikunnasta eli läänistä. Se sijaitsee sisämaassa Puolan itäosassa. Voivodikunnassa on arviolta 5 349 114 asukasta (vuonna 2015) ja sen pinta-ala on 35 558,47 neliökilometriä. Voivodikunnan pääkaupunki on Varsova, joka on myös Puolan pääkaupunki.


title: Masovian voivodikunta

text: Taulukossa on lueteltu voivodikunnan 10 suurinta kaupunkia väkiluvun mukaan.


title: Marcel Hansenne

text: Marcel Hansenne (24. tammikuuta 1917 Pariisi – 22. maaliskuuta 2002) oli ranskalainen keskimatkojen juoksija, joka keskittyi 800 metrille. Hän voitti pronssia kyseisestä lajista Lontoon olympialaisissa 1948 juostuaan ajan 1.49,8. Kultaa finaalissa voitti yhdysvaltalainen Malvin Whitfield. 800 metriltä hän voitti lisäksi pronssia EM-kilpailuista 1946 ja hopeaa 1950.


title: Marcel Hansenne

text: Hansenne sivusi ruotsalaisen Rune Gustafssonin kaksi vuotta vanhaa 1 000 metrin maailmanennätystä ajalla 2.21,4 vuonna 1948. Hän paransi uransa aikana Ranskan ennätystä myös 800 metrillä, 1 500 metrillä ja maililla. Ranskan mestaruuden hän voitti 800 metrillä vuosina 1939, 1941–1945, 1947–1948 ja 1950 sekä 1 500 metrillä vuosina 1943, 1945 ja 1946.


title: Jai alai

text: Jai alai tai espanjaksi cesta-punta on pelotasta kehitetty pallopeli. Se kehittyi Yhdysvalloissa 1900-luvun alussa maahanmuuttajien keskuudessa. Peli on suosittua erityisesti Floridassa. Jai alaita pelataan 50 metriä pitkällä kentällä, jossa on kolme seinää. Oikea seinä puuttuu. Jai alaissa lyödään palloa päätyseinään vuorotellen. Pelissä ei ole mailaa vaan eräänlainen kädessä pidettävä kouru eli "cesta". Palloa ei saa ottaa haltuun vaan se pitää lingota yhtenäisellä liikkeellä takaisin seinään joko suoraan ilmasta tai yhden pompun kautta. Jai alaita pidetään maailman nopeimpana pallopelinä, koska pallolle on mitattu jopa 300 km/h luokkaa olevia nopeuksia. Jai-alai on yksi maailman vaarallisimmasta pallopeleistä ja siinä on tapahtunut monia kuolemia.


title: Suomen parhaat (televisiosarja)

text: Suomen parhaat oli vuosina 1994-1997 pyörinyt televisiosarja, jossa tuotteita nimettiin omassa lajissaan koko maan parhaiksi.


title: Suomen parhaat (televisiosarja)

text: Sarjan juontajina toimivat Tapio Liinoja ja Santeri Kinnunen. Sen tuotti Broadcasters.


title: Suomen parhaat (televisiosarja)

text: Suomen parhaaksi jäätelöksi valittiin Helsingin Jäätelötehtaan jäätelö. Maan parhaaksi lakritsiksi valittiin Kouvolan lakritsi.


title: Sheri Moon Zombie

text: Sheri Moon Zombie (s. 26. syyskuuta 1970 San José, Kalifornia, Yhdysvallat) on yhdysvaltalainen elokuvanäyttelijä ja muotisuunnittelija. Sheri Moonin naitua Rob Zombien, vaihtoi hän nimensä Sheri Moon Zombieksi. Sheri Moon Zombie on näytellyt kaikissa Rob Zombien ohjaamissa elokuvissa merkittävässä roolissa, ja toimii myös ääninäyttelijänä Rob Zombien uudessa animaatioelokuvassa The Haunted World of El Superbeasto. Sheri Moon esiintyy myös lähes jokaisessa Rob Zombien musiikkivideossa ja CD-albumien kansitaiteissa.


title: István Géczi

text: István Géczi (13. kesäkuuta 1944 – 10. syyskuuta 2018) oli unkarilainen jalkapallomaalivahti, joka pelasi urallaan Ferencvárosi TC:ssä.


title: István Géczi

text: Maajoukkuetasolla Géczi oli voittamassa hopeaa Münchenin olympialaisista 1972. MM-tasolla hän oli mukana vuonna 1966, jolloin Unkari selvisi puolivälieriin. Lisäksi hän oli mukana vuoden 1972 EM-turnauksessa, jossa hän johdatti joukkueensa pronssiotteluun, jonka se kuitenkin hävisi Belgialle luvuin 2–1.


title: Pommerin voivodikunta

text: Pommerin voivodikunta () on yksi Puolan 16 voivodikunnasta eli läänistä. Se sijaitsee Itämeren rannikolla Puolan pohjoisosassa. Voivodikunnassa on arviolta 2 307 710 asukasta (vuonna 2015) ja sen pinta-ala on 18 310,34 neliökilometriä. Sen pääkaupunki on Gdańsk.


title: Pommerin voivodikunta


title: David Boat

text: David Boat on yhdysvaltalainen ääninäyttelijä, jonka kenties tunnetuin rooli on sarjakuvasankari Thor animaatioelokuvassa Ultimate Avengers ja sen jatko-osassa Ultimate Avengers 2. Enimmäkseen Boat on tehnyt äänityötä videopelien parissa vuodesta 1999 lähtien ollen mukana useissa The Sims -aiheisissa peleissä, kuten SimCity 4 ja The Sims 2.


title: Birger Geffert

text: Birger Oscar Geffert (27. tammikuuta 1898 Porvoo – 1. marraskuuta 1935) oli suomalainen Jääkärikapteeni. Hänen vanhempansa olivat Muolaassa vuonna 1906 murhattu sahanisännöitsijä Oscar Geffert ja Henrika Karolina Kuhlberg.


title: Birger Geffert

text: Geffert kävi viisi luokkaa Turun ruotsalaista reaalilyseota ja kolme lukukautta Turun kauppaopistoa. Taistelukoulun komppanianpäällikkökurssi hän kävi vuonna 1928.


title: Birger Geffert

text: Geffert liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 7. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Birger Geffert

text: Geffert astui Suomen armeijan palvelukseen 11. helmikuuta 1918 aliupseeriksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ensin pataljoonan esikuntavääpeliksi ja taistelulähetiksi ja myöhemmin joukkueenjohtajaksi 4. Jääkärirykmentin 8. jääkäripataljoonaan. Hän osallistui taisteluihin sisällissodassa Raudussa ja Suomen rajaseudulla.


title: Birger Geffert

text: Geffert palveli sisällissodan jälkeen Vuoristoprikaatin esikuntavääpelinä, josta hänet siirrettiin 17. tammikuuta 1919 Kaartin jääkäripataljoonan 3. komppaniaan ja 31. tammikuuta 1919 Pohjolan jääkäripataljoonaan, jonka nimi muutettiin myöhemmin Kajaanin sissipataljoonaksi. Hän toimi aluksi pataljoonan adjutanttina ja 9. maaliskuuta 1921 alkaen 1. komppanian nuorempana upseerina ja 16. toukokuuta 1923 lähtien konekiväärikomppanian päällikkönä. Hänet siirrettiin päälliköksi Karjalan kaartin rykmentin 3. konekiväärikomppaniaan 11. toukokuuta 1928, josta hän erosi 10. joulukuuta 1929 ja siirtyi sen jälkeen liike-elämän palvelukseen. Uudelleen hän astui armeijan palvelukseen 19. joulukuuta 1934 ja hänet sijoitettiin nuoremmaksi upseeriksi Savon jääkärirykmentin 1. konekiväärikomppaniaan. Armeijasta hän erosi toistamiseen 16. huhtikuuta 1935. Lyhyempiaikaisia työtehtäviä hänellä oli urallaan muun muassa Reserviharjoituspataljoonan komppanianpäällikkö Parolassa 15. kesäkuuta – 15. heinäkuuta 1926 välisen ajan ja Utissa 15. heinäkuuta – 15. elokuuta 1927 sekä Jääkäriprikaatin aliupseerikoulun johtaja 27. elokuuta – 10. lokakuuta 1927. Hänet on haudattu Helsingin Hietaniemen hautausmaahan (vanha alue, kortteli 13, rivi 5).


title: Marcelo Bordon

text: Marcelo José Bordon (s. 7. tammikuuta 1976) on brasilialainen jalkapalloilija. Bordon aloitti ammattilaisuransa São Paulossa. Vuonna 1999 hän siirtyi Stuttgartiin, jossa hän viiden vuoden aikana pelasi 129 ottelua ja teki 11 maalia. Stuttgartista Bordon siirtyi vuonna 2004 Schalkeen, jossa hän pelasi vuoteen 2010 saakka 168 ottelun verran (14 maalia). Kauden 2010–2011 hän pelasi qatarilaisessa Al-Rayyanissa.


title: Vedeno

text: Vedeno (, ) on kylä Vedenon piirissä Tšetšenian kaakkoisosassa Venäjällä. Se sijaitsee 55 kilometriä tasavallan pääkaupungista Groznyista kaakkoon. Vuonna 2002 Vedenossa oli 1 469 asukasta. Vedeno on Vedenon piirin hallinnollinen keskus.


title: Michael Massee

text: Michael Massee (16. elokuuta 1955 Kansas City, Missouri – 20. lokakuuta 2016 Los Angeles, Kalifornia) oli yhdysvaltalainen näyttelijä, joka tunnettiin muun muassa vierailevasta roolistaan televisiosarjassa "24". Massee esiintyi myös televisiosarjoissa "Carnivàle", "Alias" ja "Supernatural". Lisäksi hän teki muutamia äänirooleja animaatioihin, kuten "Ultimate Avengers" ja "The Batman". Massee vieraili sarjassa "Rizzoli & Isles", jota esitettiin Yhdysvalloissa vuodesta 2010 lähtien. Siinä hän näytteli sarjamurhaajaa nimeltä Hoyt, jolla on pakkomielle rikostutkija Jane Rizzolista (Angie Harmon).


title: Michael Massee

text: Massee oli mukana 31. maaliskuuta 1993 tapahtuneessa onnettomuudessa, jossa hän ampui vahingossa "The Crow" -elokuvan kuvausten aikana Brandon Leetä kohtalokkain seurauksin. Onnettomuuden jälkeen Massee oli järkyttynyt, jätti Hollywoodin ja piti taukoa näyttelemisestä.


title: Novr-Ġala

text: Novr-Ġala () eli Naurskaja () on kylä ("stanitsa") Naurskajan piirissä Tšetšenian pohjoisosassa Venäjällä. Se sijaitsee 92 kilometriä pääkaupungista Groznyistä pohjoiseen. Vuonna 2002 Novr-Ġalassa oli 8 531 asukasta. Se on Naurskajan piirin hallinnollinen keskus.


title: Hybomitra

text: Hybomitra on paarmoihin kuuluva kärpässuku.


title: Hybomitra

text: "Hybomitra"-suvun lajit ovat kookkaita ja muistuttavat hyvin paljon "Tabanus"-suvun paarmoja. Pään rakenteiden yksityiskohdat ovat tärkein sukuja erottava tuntomerkki ja jokseenkin välttämättömiä tuntea tarkempaa lajinmääritystä ajatellen. "Hybomitra"-lajien suuret verkkosilmät ovat tummat ja niissä on voimakkaasti erottuvat värikkäät poikkiraidat. Silmissä myös kasvaa lyhyttä, usein ruskeaa karvaa. Verkkosilmien välissä, päälaella, on selvästi erottuva kohouma, jossa on pistesilmiä. Siivet ovat enimmäkseen kirkkaat, mutta niissä voi olla tummia pilkkuja. Levossa siivet asettuvat takaruumiin sivuille kolmiomaiseen asentoon.


title: Hybomitra

text: Suomesta on tavattu 18 sukuun kuuluvaa lajia, mikä muodostaa noin puolet paarmalajistostamme. "H. bimaculata" lienee suurikokoisista paarmalajeistamme yleisin. Maailmanlaajuisesti sukuun kuuluu noin 240 lajia.


title: Kiintopistealgoritmi

text: Kiintopistealgoritmit ovat matemaattisia algoritmeja, joita sovelletaan esimerkiksi simuloinnissa, optimoinnissa, tieteellisessä laskennassa ja koneoppimisessa ja signaalinkäsittelyssä.


title: Kiintopistealgoritmi

text: Kiintopistealgoritmi (Fixed Point Algorithm, FP) on muotoa


Kiintopistealgoritmi


title: Kiintopistealgoritmi

text: Jos se konvergoi, se toteuttaa kiintopistelauseen


title: Kiintopistealgoritmi

text:
Tyypillisesti kiintopistelause saadaan asettamalla optimointifunktion derivaatta nollaksi.
Esimerkiksi jos optimoitava funktio on


title: Kiintopistealgoritmi

text: niin tämän derivaatta on


title: Kiintopistealgoritmi

text: Asettamalla derivaatta nollaksi, saadaan


title: Kiintopistealgoritmi

text: jolloin


title: Kiintopistealgoritmi

text: Tällöin esimerkiksi saadaan lause


title: Kiintopistealgoritmi

text: Jos formula_8 on kasvava ja konkaavi funktio, niin esimerkiksi tämä algoritmi on kiintopistealgoritmi.


title: Haarautuvan rakkauden talo

text: Haarautuvan rakkauden talo on Mika Kaurismäen 21. elokuuta 2009 ensi-iltansa saanut farssielokuva, joka perustuu Petri Karran samannimiseen syksyllä 2008 julkaistuun esikoisromaaniin. Elokuva oli ehdolla vuoden 2010 Jussi-gaalassa kolmessa kategoriassa; paras miespääosa (Hannu-Pekka Björkman), paras naispääosa (Elina Knihtilä) ja paras leikkaus.


title: Haarautuvan rakkauden talo

text: Haarautuvan rakkauden talo kertoo sivistyneeksi tarkoitetusta avioerosta. Juhanin (Björkman) ja Tuulan (Knihtilä) avioliitto natisee liitoksissaan. He kuitenkin sopivat asuvansa saman katon alla, kunnes meren rannalla Kuusisaaressa sijaitseva suuri talo saadaan myytyä. Laskut maksetaan puoliksi, vaikka yksityisellä sektorilla yritysvalmentajana työskentelevä nainen ansaitseekin paremmin kuin julkisella puolella perheterapeuttina toimiva mies.


title: Haarautuvan rakkauden talo

text: Miehen paras ystävä, naisiin menevä gynekologi houkuttelee tämän ulos elvyttämään seuraelämää. Seurauksena aviomies rikkoo paria sitoviksi tarkoitettuja sääntöjä tuomalla ravintolasta kotiin naisen yhdeksi yöksi. Kostoksi aviovaimo alkaa lämmitellä aiempaa syrjähyppysuhdettaan, komeaa lentotaksikuskia, joka laskeutuu pariskunnan talon rantaan vesitasollaan.


title: Haarautuvan rakkauden talo

text:
Rikosjuonteen elokuvaan tuo virolainen ilotyttö (Easteden) ja tätä jäljittävä mafioso (Outinen).
Elokuvan lopullista leikkausasua muokattiin rajusti vielä lehdistönäytösten välissä.


title: Haarautuvan rakkauden talo

text: Nyt-liitteen Veli-Pekka Lehtonen arvioi elokuvan muotopuoleksi; hilpeäksi farssiksi se on liian vakavamielinen ja erodraamaksi taas liian kevyt. Elina Knihtilän ja Hannu-Pekka Björkmanin kohtauksissa on hänestä elämää, sähinää ja oikean yhteenoton tuntu. Käsikirjoituksen vitseistä osa hukkuu epätarkkaan ohjaukseen ja näyttelijäntyöhön.


title: Ardonin piiri

text: Ardonin piiri () eli Ærydonin piiri () on kunnallishallinnollinen alue Pohjois-Ossetia-Alanian tasavallan keskiosassa Venäjällä Kaukasiassa. Se rajoittuu lännessä Digoran piiriin, pohjoisessa Kirovin ja Pravoberežjen piireihin, idässä Vladikavkazin esikaupunkipiiriin ja etelässä Alagirin piiriin. Ardonin piirin pinta-ala on 360 km² ja vuonna 2002 piirissä oli 28 831 asukasta. Piirin keskus on Ardonin kaupunki.


title: Ciprian Marica

text: Ciprian Andrei Marica (s. 2. lokakuuta 1985 Bukarest) on romanialainen jalkapalloilija, joka edustaa espanjalaista Getafea. Hän on tehnyt 40 maalia koko urallan pelatussa 196 ottelussa.


title: Ciprian Marica

text: Marica aloitti ammattilaisuransa FC Dinamo Bucureştissa pelaten 22 ottelua tehden 4 maalia. Sieltä hän siirtyi FK Šah’tar Donetskiin tehden 17 maalia 74. ottelussa. Sieltä hän siirtyi Bundesliigaan, Stuttgartin joukkueeseen ja vuonna 2011 nykyiseen seuraansa Schalkeen kahden vuoden sopimuksella.


title: Ciprian Marica

text: Marica aloitti maajoukkueuransa vuonna 2004. Hän ei pelannut EM-kisoissa yhtäkään ottelua Romanian maajoukkueessa. Hän on tehnyt maajoukkueessa 16 maalia 53 ottelussa.


title: Hilkka Hakola

text: Hilkka Hakola (s. 23. helmikuuta 1934 Helsinki) on aktiiviuransa lopettanut suomalainen koripalloilija.


title: Hilkka Hakola

text: Hakola oli ensimmäinen kansainvälisen huipputason suomalainen naiskoripalloilija. Hän edusti Suomen maajoukkuetta EM-kisoissa Moskovassa 1952 sekä Prahassa 1956 ja oli Prahan kisoissa koko turnauksen paras korintekijä 187 pisteellä (keskiarvo ottelua kohden 23,4). Kaikkiaan Hakola pelasi vuosien 1952–1964 aikana 28 maaottelua, joissa teki 406 pistettä. Hänen Sveitsiä vastaan 1956 heittämänsä 41 pistettä on yhä naisten yhden maaottelun ennätys.


title: Hilkka Hakola

text: Hakola edusti urallaan Helsingin Tarmoa, Helsingin Visaa ja Helsingin Työväen Uimareita ja voitti yhdeksän naisten koripalloilun Suomen mestaruutta, kolme hopeaa ja yhden pronssin. Hän on toiminut myös naisten maajoukkueen päävalmentajana ja Työväen Mailapoikien naisten joukkueen päävalmentajana sen voittaessa Suomen mestaruuden vuonna 1968. Urheilutoimittajat valitsivat hänet vuoden parhaaksi suomalaiskoripalloilijaksi vuonna 1956.


title: Hilkka Hakola

text: Monipuolisena urheilijana Hakola kunnostautui myös lentopallossa, jossa voitti Helsingin Ponnistuksen riveissä Suomen mestaruuden 1962 ja hopeaa 1960. Lisäksi hän kunnostautui yleisurheilussa voittaen korkeushypyssä kolme SM-hopeaa vuosina 1950–1952 ja edustaen Suomea myös yhdessä maaottelussa.


title: Hilkka Hakola

text: Aktiiviuransa jälkeen Hakola on osallistunut urheilun järjestötoimintaan. Hän on ollut vuosikausia Suomen Koripalloliiton eri luottamustehtävissä ja varapuheenjohtajana vuosina 1985–1989. Hän on Koripalloliiton kunniajäsen (1995) ja saanut opetusministeriön myöntämän urheilun kultaisen ansioristin (1985) ja Pro Urheilu -mitalin (2001).


title: Nelilehtivesikuusi

text: Nelilehtivesikuusi ("Hippuris tetraphylla") on ratamokasveihin ("Plantaginaceae") kuuluva vesikasvi. Se on mainittu Euroopan unionin luontodirektiivin liitteissä II ja IV, sillä sitä tavataan nykyisin Unionin alueella vain Suomesta. Direktiivi velvoittaa Suomen suojelemaan nelilehtivesikuusen kasvupaikkoja ja rauhoittamaan kasvin myös suojelualueiden ulkopuolella. Laji on Suomessa rauhoitettu luonnonsuojeluasetuksella.


title: Nelilehtivesikuusi

text: Nelilehtivesikuusen ontto ilmaverso eli varsi on haaraton, pysty ja noin 15–40 cm pitkä. Juurakko on pitkä ja vaakasuora. Säteittäisesti olevat lehdet ovat kapeita, 7–15 mm pitkiä, ja asettuvat 4–6 kappaleen ruusukkeina pitkin vartta. Lehdet ovat varren nivelväliä lyhyempiä. Vaatimattomat kukat puhkeavat lehtihankaan. Kukinta-aika on kesä-elokuussa. Vesikuusi eli lamparevesikuusi ("H. vulgaris") eroaa nelilehtivesikuusesta siten, että sen lehtiä on samassa ruusukkeessa selvästi useampia. Lajit risteytyvät keskenään, ja risteymien tunnistus on vaikeaa. Vesikuusten muunnokset ja taksonomia ovat vaillinaisesti selvitettyjä.


title: Nelilehtivesikuusi

text: Nelilehtivesikuusi muistuttaa isovesirikkoa ("Elatine alsinastrum"), mutta sen versorakenne on erilainen. Vesikuuset sekoitetaan joskus myös nuoriin kortteisiin. Esimerkiksi suokorte ("Equisetum palustre") on varsin samannäköinen.


title: Nelilehtivesikuusi

text: Nelilehtikuusen levinneisyysalue on sirkumpolaarinen, mutta laikuttainen. Sitä tavataan pohjoisella pallonpuoliskolla merten rannikoilla Islannissa, pohjoisella Itämerellä, Kuolan niemimaan ja Vienanmeren ympäristössä, Venäjän Tyynenmeren rannikolla sekä Pohjois-Amerikan pohjoisosissa Alaskasta Newfoundlandiin. Suomessa nelilehtivesikuusta on tavattu lähes koko rannikon alueelta. Nykyään laji esiintyy lähes ainoastaan Pohjanlahden rannikolla, pääasiassa Perämeren pohjukassa muun muassa Oulun ja Iin seuduilla. Kaikkiaan Suomesta tunnetaan noin 50 esiintymää.


title: Nelilehtivesikuusi

text: Nelilehtivesikuusi kasvaa ainoastaan niukasti suolaisessa murtovedessä. Se kasvaa pehmeäpohjaisissa ruovikon ja saraikon aukkopaikoissa sekä laidunnettujen rantaniittyjen lampareissa. Suomessa nelilehtivesikuusta tavataan tyypillisesti siellä, missä muodostuu uutta rantaviivaa maankohoamisen seurauksena. Lajin taantumisen syitä ei tarkkaan tiedetä. Niitä ovat ainakin Itämeren rehevöitymisestä johtuva rantojen umpeenkasvu, rantalaidunnuksen päättyminen sekä rakentaminen. Yksi syy taantumiseen voi olla myös lajin risteytyminen lamparevesikuusen ("H. vulgaris") kanssa. Monilla nelilehtivesikuusen entisillä kasvupaikoilla tavataan nykyään ainoastaan lamparevesikuusta sekä lajien risteymää rannikkovesikuusta ("H." x "lanceolata")


title: Jimma

text: Jimma on kaupunki Etiopiassa, Oromian maakunnassa, ja suurin kaupunki Lounais-Etiopiassa. Kaupungissa on museo, Jimman yliopisto ja Aba Segudin lentoasema.


title: Jimma

text: Jimman pohjoisosa Jiren oli oromoiden kuningaskunnan pääkaupunki 1800-luvun loppuun. Sen läpi kulki tärkeä kauppareitti Shewan ja Kaffan kuningaskunnan välillä. Nykyisen kaupungin perustivat italialaiset kolonialistit.


title: Jimma

text: Etiopian hallitus ilmoitti 13. joulukuuta 2006 saaneensa Afrikan kehityspankilta 98 miljoonan dollarin lainan maantien päällystämiseen Jimman ja Mizan Teferin väliltä.


title: Kirovin piiri (Pohjois-Ossetia-Alania)

text: Kirovin piiri ( , ) on kunnallinen itsehallintoalue Pohjois-Ossetia-Alanian tasavallan pohjoisosassa Venäjällä Kaukasiassa. Se rajoittuu lännessä ja pohjoisessa Pohjois-Ossetian naapurialueeseen Kabardi-Balkarian tasavaltaan, koillisessa Mozdokin piiriin, idässä Pravobereznjen piiriin, etelässä Ardonin ja Digoran piireihin. Kirovin piirin pinta-ala on 360 km² ja vuonna 2002 piirissä oli 26 571 asukasta. Piirin hallinnollinen keskus on Elhotovon kylä. Piiriin kuuluu lisäksi kuusi muuta kylää, kukin maalaiskuntansa keskuksia (mm. Iran ja Stavd-Durt).


title: Alapinin avaus

text: Alapinin avaus on shakkiavaus, joka alkaa siirroilla:


title: Alapinin avaus

text: Avaus on nimetty liettualaisen Simon Alapinin mukaan. Avaus on harvinainen, sillä musta tasoittaa helposti pelin. Mustalle hyviä siirtoja ovat esimerkiksi 2...Rf6, Rc6, Lc5, d5. Valkoisen tarkoituksena on yleensä edetä nopeasti f-sotilaallaan.


title: Toivo Gustafsson

text: Toivo Gustafsson (9. maaliskuuta 1891 Helsinki – 31. lokakuuta 1934) oli suomalainen jääkäriluutnantti. Hänen vanhempansa olivat kirvesmies Oskar Gustafsson ja Serafia Simola. Hänet vihittiin avioliittoon vuonna 1921 Hulda Maria Berschewskyn kanssa.


title: Toivo Gustafsson

text: Gustafsson kävi kansakoulun. Hän suoritti Voimistelu- ja urheilukurssin Keisarillisen Aleksanterin-yliopiston voimistelulaitoksessa vuonna 1918.


title: Toivo Gustafsson

text: Gustafsson oli ammatiltaan kemigraafi ja työskenteli useissa liikkeissä ensin Suomessa ja myöhemmin Tukholmassa vuosina 1913–1915, kunnes liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 5. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Libaussa järjestetyille rautatienrakennuskursseille.


title: Toivo Gustafsson

text: Gustafsson astui Suomen armeijan palvelukseen 11. helmikuuta 1918 vänrikiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 3. Jääkärirykmentin 5. jääkäripataljoonan 3. komppaniaan. Hän otti osaa sisällissodassa taisteluihin Tampereella ja Viipurissa, missä hän haavoittui.


title: Toivo Gustafsson

text: Gustafsson palveli sisällissodan jälkeen edelleen 3. Jääkärirykmentissä, jolla oli myöhemmin nimet Savon jääkärirykmentti n:o 3 ja Uudenmaan rykmentti. Hän toimi. rykmentissä 26. toukokuuta 1918 lähtien 3. komppanian päällikkönä. Armeijasta hän erosi 9. syyskuuta 1919 ja siirtyi suojeluskuntajärjestön palvelukseen ja hänet sijoitettiin paikallispäälliköksi Janakkalan suojeluskuntaan 15. tammikuuta 1920 ja oli palveluksessa 1. marraskuuta 1920 saakka ja uudelleen 1. huhtikuuta 1921 – 1. kesäkuuta 1923 välisen ajan, jonka jälkeen hän oli entisessä ammatissaan sekä liikemiehenä Helsingissä. Hänet on haudattu Helsingin Kaartin hautausmaalle.


title: Elhotovo

text: Elhotovo () tai Elhot () on kylä ja maalaiskunta Kirovin piirissä Pohjois-Ossetia-Alanian pohjoisosassa, Kabardi-Balkarian rajalla. Vuonna 2002 Elhotovossa oli 12 208 asukasta. Vuoden 2010 väestönlaskennassa Elhotovon maalaiskuntaan (Эльхотовское сельское поселение - село Эльхотово) kirjattiin 12 626 asukasta ja koko Kirovin piirissä 27 807.


title: Elhotovo

text: Elhotovo on Kirovin piirin hallinnollinen keskus ja sijaitsee Terekjoen itärannalla. Venäjän valtatie M29, joka muodostaa osan eurooppatietä E50, kulkee kylän eteläpuolitse.


title: Tuoksualvejuuri

text: Tuoksualvejuuri ("Dryopteris fragrans") on pohjoisen pallonpuoliskon arktisilla alueilla kasvava saniainen. Se on mainittu Euroopan unionin luontodirektiivin liitteissä II ja IV, sillä se on Euroopassa hyvin harvinainen. Suomessa tuoksualvejuuri on rauhoitettu ja se kuuluu Suomen kansainvälisiin vastuulajeihin.


title: Tuoksualvejuuri

text: Tuoksualvejuuri kasvaa tuppaina, ja voi levitä haarovan maavarren avulla. Maavarsi on tiheitten, usein liuskaisten suomujen peittämä. Kasvin ikivihreät lehdet kasvavat 15–25 cm pitkiksi. Lehden ruoti on tummasuomuinen ja enintään kolmasosa kapeanpuikean lavan pituudesta. Lehtilapa on kertaalleen parilehdykkäinen, päältä keltanystyinen ja alta tiheään ruskeasuomuinen. Lehdykät ovat kapeanpuikeita, parijakoisia ja niiden laita on usein taakäänteinen. Lehtien alapinnalla olevat itiöpesäkeryhmät ovat pyöreitä ja niitä peittää munuaismainen katesuomu. Tuoksualvejuuren itiöt kypsyvät Suomessa heinä-elokuussa, jolloin itiöpesäkeryhmät täyttävät lähes kokonaan lehden alapinnan. Kasvi tuoksuu kosketeltaessa vadelmalle.


title: Tuoksualvejuuri

text: Laji muistuttaa suuresti kookasta karvakiviyrttiä ("Woodsia ilvensis").


title: Tuoksualvejuuri

text: Tuoksualvejuuren arktinen levinneisyysalue on laaja ulottuen lähes yhtenäisenä Uralilta Siperian poikki Japaniin, Pohjois-Amerikan pohjoisosiin ja Grönlantiin. Euroopassa lajia tavataan vain Suomessa ja Virossa.


title: Tuoksualvejuuri

text: Suomessa tuoksualvejuuresta tunnetaan 40 kasvustoa, melkein kaikki Kevon luonnonpuistosta Utsjoelta. Kasvi löytyi alueelta vuonna 1935. Metsähallituksen Ylä-Lapin luonnonhoitoalue vastaa niiden suojelusta. Aikaisemmin tuoksualvejuuren arveltiin olevan Suomessa jäänne myöhäisjääkaudelta, mutta uusimman tutkimuksen mukaan laji lienee levinnyt Uralilta tuulten mukana tulleista itiöistä.


title: Tuoksualvejuuri

text: Suomessa tuoksualvejuuren kasvupaikat sijaitsevat pääasiassa vaikeakulkuisissa, jyrkänteiden ja pahtojen juurelle keräytyneissä jäkäläpeitteisissä louhikoissa. Harvinaisen lajin uhkana saattaa olla laiton keräily.


title: Digoran piiri

text: Digoran piiri (, ) on kunnallinen itsehallinnollinen alue Pohjois-Ossetia-Alanian tasavallan pohjoisosassa Venäjällä Kaukasiassa. Se rajoittuu lännessä Irafin piiriin ja Pohjois-Ossetian naapurialueeseen Kabardi-Balkarian tasavaltaan, pohjoisessa Kirovin piiriin sekä idässä Ardonin ja Alagirin piireihin. Digoran piirin pinta-ala on 640 km², ja vuonna 2002 piirissä oli 20 625 asukasta. Piirin hallinnollinen keskus on Digoran kaupunki.


title: Jukka Huhtamella

text:
Jukka Olavi Huhtamella (s. 5. toukokuuta 1970 Ivalo) on suomalainen harmonikansoittaja.
Hän voitti vuonna 1988 Kultainen Harmonikka -kilpailun ja sijoittui toiseksi vuonna 1987 Pohjoiskalotin Harmonikkamestaruuskilpailuissa.


title: Jukka Huhtamella

text: Jukka Huhtamella sai ensimmäisen harmonikkansa 8-vuotiaana. Aluksi soitonopettajana toimi hänen isänsä Reino Huhtamella ja myöhemmin Seppo Leino. Kesäisin oppia haettiin mm. Kalajoella ja Pattijoella järjestetyiltä harmonikkaleireiltä.


title: Irafin piiri

text: Irafin piiri () eli Æræfin piiri (, Ирæфи район, "Iræfi rajon") on hallinnollinen alue Pohjois-Ossetia-Alanian tasavallan länsiosassa Venäjällä Kaukasiassa. Se rajoittuu lännessä ja pohjoisessa Kabardi-Balkarian tasavaltaan, idässä Digoræn piiriin ja etelässä Georgiaan. Irafi piirin pinta-ala on 1 370 km² ja vuonna 2002 siellä oli 15 708 asukasta. Piirin hallinnollinen keskus on Tšikolan kylä. Piiriin kuuluu 14 maalaiskuntaa ja yhteensä 31 kylää.


title: Morgan

text: Morgan voi tarkoittaa seuraavia henkilöitä ja asioita:


title: Olli Tiainen (keilaaja)

text: Olli Tiainen (s. 30. marraskuuta 1956) on suomalainen keilaaja.


title: Olli Tiainen (keilaaja)

text: Tiainen on saavuttanut keilailussa yhden MM-mitalin, hopeaa Helsingin MM-kisojen joukkuekilpailussa vuonna 1987. Henkilökohtaisessa kilpailussa hän sijoittui 24:nneksi. Hän kuului maajoukkueiden Euroopan cupin voittaneeseen miehistöön vuosina 1984, 1986 ja 1992.


title: Olli Tiainen (keilaaja)

text: Ainoan henkilökohtaisen Suomen mestaruutensa Tiainen voitti vuonna 2004. Ballmasters-turnauksen hän voitti vuonna 1997. Vuonna 1992 Tiainen oli seuransa, lohjalaisen Rännimestarien joukkueessa voittamassa Tornados-turnausta, jonka finaalissa tuli voitto kotkalaisesta Eagle-Teamistä.


title: Olli Tiainen (keilaaja)

text: Tiainen työskentelee Riihimäellä keilahalliyrittäjänä. Hän on toiminut myös Suomen naisten keilailumaajoukkueen valmentajana.


title: Olli Tiainen (keilaaja)

text: Olli Tiaisen veli Kari Tiainen on moottoripyöräilyn enduroajon moninkertainen maailmanmestari.


title: Tšikola

text: Tšikola ( ja ) on kylä Irafin piirin pohjoisosassa Pohjois-Ossetia-Alaniassa Venäjällä. Vuonna 2002 Tšikolassa oli 7 017 asukasta. Tšikola on Irafin piirin hallinnollinen keskus. Tšikolan naapurina idässä on Surh-Digoran kylä ja lännessä Haznidonin kylä.


title: Tšikola

text: Tšikolassa sijaitsi tukikohta, jossa Suomalainen Waffen-SS-vapaaehtoispataljoona taisteli 295. tarkka-ampujadivisioonaan kuuluneita rykmenttejä vastaan joulukuussa 1942. Neuvostojoukkojen hyökkäys 4. joulukuuta 1942 uhkasi Malgobekissa olleita saksalaisjoukkoja.


title: Kane

text: Kane voi viitata seuraaviin:


title: Shannon Tweed

text: Shannon Lee Tweed (s. 10. maaliskuuta 1957 St. John’s, Newfoundland) on kanadalainen näyttelijä ja valokuvamalli. Tweed tunnetaan muun muassa entisenä Playboy-mallina. Hän asuu avioliitossa Kiss-yhtyeen Gene Simmonsin kanssa ja heillä on kaksi lasta. Hän ja Simmons menivät naimisiin 1. lokakuuta 2011.


title: Shannon Tweed

text: Tweed oli marraskuun 1981 "Playmate of the Month" ja vuoden 1982 Playmate of the Year.


Neljän taivaallisen valtakunnan evankeliumi on kadoksissa oleva Uuden testamentin apokryfikirja, jota varhaiset kirkkoisät ovat kirjoituksissaan kuvailleet. Sen uskotaan olleen gnostilainen evankeliumi, jossa on kuvailtu Jeesuksen ja kahdentoista apostolin välisiä keskusteluja.


title: Järjestysoikeus

text: Järjestysoikeus oli yleistä hallintoa, järjestystä ja taloutta käsittelevä julkinen hallintoviranomainen ja tuomioistuin Suomen kauppaloissa sekä vuodesta 1960 lähtien myös uusissa kaupungeissa, joissa ei ollut raastuvanoikeutta eikä maistraattia. Aikaisemminkin oli Maarianhaminan kaupungissa ollut järjestysoikeus.


title: Järjestysoikeus

text: Uusissa kaupungeissa järjestysoikeuden toimivalta oli hieman laajempi kuin kauppaloissa. Sen puheenjohtajan virkanimike oli järjestysmies. Kaupungeissa puheenjohtajana toimi pormestari ja jäsenet olivat neuvosmiehiä. Syyttäjänä järjestysoikeudessa oli nimismies tai erikseen määrätty syyttäjä.


title: Järjestysoikeus

text: Järjestysoikeuden puheenjohtajan, järjestysmiehen, tuli olla kaupungeissa aina ja kauppaloissa ensisijaisesti lakimies. Puheenjohtajan lisäksi järjestysoikeuteen kuului kaksi jäsentä. Oikeuden ohjesäännön hyväksyi kaupunginvaltuusto ja sen vahvisti sisäasiainministeriö. Oikeuden työjärjestyksen vahvisti lääninhallitus kaupunginvaltuustoa kuultuaan.


title: Järjestysoikeus

text: Oikeudellisessa suhteessa järjestysmiehellä varustettu kaupunki ja kauppala on asianomaisen kihlakunnanoikeuden alainen.


title: Järjestysoikeus

text: Järjestysoikeuksia koskeva lainsäädäntö uudistettiin 1959, ja oikeudet lakkautettiin huhtikuun alussa 1978, jolloin pääosa niiden tehtävistä siirrettiin rakennuslautakunnille.


title: Psyke

text: Psyke voi tarkoittaa ainakin seuraavia:


title: Ghost House Pictures

text: Ghost House Pictures on yhdysvaltalainen kauhuelokuviin erikoistunut elokuvayhtiö. Ghost House Picturesin takana ovat ohjaaja Sam Raimi, tuottaja Rob Tapert ja Mandate Pictures -yhtiön toimitusjohtaja Nathan Kahane. Yhtiön tuotannossa on 1990-luvun jälkeen ollut suuri määrä menestyneitä elokuvia. Ghost House Pictures levittää kauhuelokuvia New Yorkin pörssiin listatun Lionsgaten kautta.


title: Kopli

text: Kopli () on asuinalue () Põhja-Tallinnan kaupunginosassa Tallinnassa. Sen pinta-ala on 282 hehtaaria ja väkiluku 6 953 henkeä (1.1.2018). Vuoden 2014 alussa asuinalueen väestöstä 28 prosenttia oli virolaisia.


title: Kopli

text: Kopli sijaitsee keskustasta Paljassaaren niemen suuntaan. Alueella on paljon hylättyjä ja rapistuneita rakennuksia Neuvostoliiton ajoilta. Alueelle keskittyy myös runsaasti sosiaalisia ongelmia.


title: Paljassaare

text: Paljassaare on asuinalue () Põhja-Tallinnan kaupunginosassa Tallinnassa. Sen pinta-ala on 395 hehtaaria ja väkiluku 488 henkeä (1.1.2018). Vuoden 2014 alussa asuinalueen väestöstä 35 prosenttia oli virolaisia.


title: Paljassaare

text: Asuinalueella sijaitsee samanniminen Paljassaaren niemi. Alueella on jonkin verran koskematonta luontoa, ja niemi tunnetaan muuttolintujen pysähdyspaikkana. Paljassaareen pääsee Koplin kautta. Niemellä on myös neuvostoajalta peräisin olevien rakennusten jäänteitä.


title: Panga pank

text: Panga pank eli Pangan rantatörmä on Pohjois-Saarenmaalla sijaitseva luonnonmuodostuma, rantatörmä eli klintti. Alueella on siluurikautista kalkkikiveä, jossa näkyy fossiilien jäänteitä. Pangan päällä sijaitsee näkötorni. Panga on Pakrin törmän ohella Viron kuuluisimpia rantatörmiä. Pangan rantatörmä sijaitsee Saarenmaan kunnan Pangan kylässä.


title: Pakri pank

text: Pakri pank eli Pakrin rantatörmä on Paldiskin niemellä Virossa sijaitseva suuri rantatörmä, joka koostuu ordovikikautisesta kalkkikivestä ja kambrikautisesta savikivestä. Pakrin niemimaa on noin 12 km pitkä, paikoin yli 5 km leveä ja pinta-ala on noin 40 km². Niemimaan korkein kohta on 31 metriä merenpinnan yläpuolella. Pakrin niemimaalla sijaitsee Paldiskin kaupunki, siellä on myös törmän päälle rakennettu Pakrin majakka ja Pakrin tuulipuisto. Alueella on runsaasti neuvostoajan raunioita.


title: Laamanninoikeus

text: Laamanninoikeus oli aikoinaan Ruotsin ja Suomen maaseudulla toiminut kihlakunnanoikeutta ylempi ja hovioikeutta alempi tuomioistuin. Sen tuomiopiirinä oli lakikunta, johon kuului useita tuomiokuntia.


title: Laamanninoikeus

text: Aluksi laamanninoikeuksien tuomiopiiriin kuuluivat myös kaupungit, mutta ne erotettiin niistä noin 1349 annetussa yleisessä kaupunginlaissa. Laamanninoikeudet toimivat varhemmin sekä ensimmäisenä että toisena oikeusasteena, kunnes ne 1600-luvun alussa vakiintuivat toiseksi oikeusasteeksi. Alkuaikoina laamanninoikeutena toimi laamannin johdolla maakuntakäräjille kokoontunut käräjäyleisö, mutta myöhemmin laamanninoikeuden muodostivat laamanninkäräjille kokoontuneet laamanni ja lautakunta. Vuoden 1734 lain mukaan lautakunta oli 12-miehinen ja oikeus kokoontui kerran vuodessa kussakin lakikunnassa.


title: Laamanninoikeus

text: Varhemmin laamanninoikeudet käsittelivät kaikkia oikeusasioita, mutta vuoden 1734 lain mukaan niissä käsiteltiin vain riita-asioita ja pieniä rikosjuttuja. Oikeudet lakkautettiin Ruotsissa 1849 ja Suomessa 27. huhtikuuta 1868 annetulla asetuksella. Suomi oli silloin jaettu kuuteen laamannikuntaan eli laamannin virkapiiriin. Norjassa perustettiin laamanninoikeuksia (norj. lagmansretter) toimimaan rikostuomioistuimina suurissa rikosasioissa ensimmäisenä ja pienissä rikosasioissa toisena oikeusasteena.


title: Märjamaa (kunta)

text: Märjamaa (, ) oli kunta Raplamaan maakunnassa, Virossa. Vuoden 2017 kuntauudistuksessa Märjamaa ja Vigala yhdistettiin uudeksi Märjamaan kunnaksi.


title: Märjamaa (kunta)

text: Kunnan asukasluku oli 7 290 (2010), pinta-ala 871,62 neliökilometriä ja asukastiheys 8,4 asukasta neliökilometrillä. Märjamaa oli aikanaan pinta-alaltaan Viron suurin kunta. Alueen läpi kulkee Pärnun ja Tallinnan välinen valtatie 4. Märjamaa on ollut Vihannin ystävyyskunta.


title: Märjamaa (kunta)

text: Vuoden 2011 väestönlaskennan mukaan Märjamaan kunnassa (Märjamaan kauppala mukaan lukien) oli 6 603 asukasta, joista 6 399 (96,9 %) oli virolaisia, 126 (1,9 %) venäläisiä ja 75 (1,1 %) muita kansallisuuksia.


title: Frances Callier

text: Eleanor Frances Callier (s. 17. toukokuuta 1969, Chicago, Illinois, USA) on yhdysvaltalainen näyttelijä, joka näyttelee henkivartija Roxya "Hannah Montana" -televisiosarjassa .


title: Mogadishun historia

text: Mogadishu (Somaliksi "Muqdisho") on Somalian suurin kaupunki ja myös sen pääkaupunki. Mogadishu perustettiin aikoinaan Afrikan rannikon kauppapaikaksi. Kaupunki on edelleen katutaistelujen temmellyskenttänä sen jälkeen kun Siad Barren diktatuuri kukistui 1991.


title: Mogadishun historia

text: Paikalliset asukkaat kutsuvat Mogadishua perinteisellä nimellä "Xamar". Nimen alkuperää on epäselvä. Eräs teoria on, että nimi on somaliversio arabian ja persian sanoista "maqad shah" (shaahin valtaistuin). Mogadishun kaupunki perustettiin ensimmäisellä vuosisadalla, jolloin Afrikan sarvesta oli tulossa tärkeä Intian valtamerellä purjehtivien kauppalaivojen satamapaikka. Perinteiset rannikkokaupungit olivat itsenäisiä kaupunkivaltioita, joita yhdisti toisiinsa kauppa ja meritiet. Arabian niemimaalta lähtöisin olleet karavaanit saapuivat nykyisen Somalian alueelle 900-luvun varrella, Mogadishun väkiluku kasvoi ja kaupunki muuttui yhdeksi tärkeimmistä Itä-Afrikan kauppapaikoista. Mogadishu sopii hyvin kauppapaikaksi sillä vaikka rannikko on karua, Mogadishun ympäristössä on maanviljelystä, joka pystyy elättämään kaupunkiväestön. Se on myös Itä-Afrikan pohjoisin luonnonsatama.


title: Mogadishun historia

text: Islam levisi arabikauppiaiden mukana 1000-luvulla kaupungin kautta sisämaahan. Rannikkokaupunkien välillä kauppa kukoisti ja Mogadishun talous kasvoi 1100-luvulla. Vuonna 1269 Mogadishuun rakennettiin kaupungin tärkeimpiin nähtävyyksiin kuuluva Fakr al-Dinin moskeija. Keskiajalle tultaessa Mogadishu oli Afrikan vauraimpia kaupunkeja, jonka talous kukoisti puun, norsunluun, raudan ja vaatteiden kauppapaikkana. Vuoden 1330 tienoolla löytöretkeilijä Ibn Battuta vieraili kaupungissa.


title: Mogadishun historia

text: Arkeologisissa kaivauksissa on löytynyt vanhoja rahoja Kiinasta, Sri Lankasta ja Annamista. Useimmat kiinalaiset kolikot ovat Song-dynastian ajalta vaikka myös Ming-dynastian ja Qing-dynastian aikaisia kolikoita on löytynyt Itä-Afrikan kaupunkivaltioiden välisessä kaupassa tuotiin arabialaisia savitavaroita, kiinalaista posliinia, ja intialaisia kankaita. Vientitavaroita olivat puu, norsunluu, strutsin sulat, simpukan kuoret ja rauta. Kilwan alue oli muinaisen Zimbabwen kultakaupan keskus josta rikkaudet kulkivat Mogadishun, Lamun, Sansibarin ja muiden kaupunkien kautta maailmalle 1200-luvulla.


title: Mogadishun historia

text: Arabian niemimaan ja Intian valtmeren rannikoiden kauppa sai Mogadishun kukoistamaan keskiajalla.


title: Mogadishun historia

text: Ruokatavaroiden runsaus Mogadishussa 1330-luvulla teki vaikutuksen Ibn Battutaan. Hän kertoi, että yksi ihminen syö kaupungissa "yhtä paljon kuin kokonainen komppania. Elintavoiltaan ihmiset ovat persoja ja äärimmäisen lihavia"


title: Mogadishun historia

text: 1800-luvulla Arabian niemimaalta saapuneet kauppiaat olivat muodostaneet uusia kauppareittejä Afrikkaan, jolloin Mogadishu menetti merkityksensä kauppapaikkana ja alkoi köyhtyä. Kun kaupungissa vieraili ranskalainen tutkimusmatkaaja Charles Guillain vuosina 1846–1848, Mogadishu oli Sansibarin sulttaanin alaisuudessa, mutta sitä hallitsi somalialainen Geledi-klaani. Sansibarin sulttaani valloitti kaupungin vuonna 1871. Sulttaani Ali bin Said päätti ratkaista kaupungin taloudelliset ongelmat vuokraamalla Mogadishun Italialle Vuonna 1892. Garesan palatsi rakennettiin 1800-luvun lopulla sulttaanin paikalliselle edustajalle. Palatsista tehtiin maan itsenäistyessä museo ja kirjasto, joka on sisällissodassa 1990-luvulla tuhottu, ryöstetty ja hävitetty.


title: Mogadishun historia

text: Italia osti kaupungin vuonna 1905 teki "Mogadiscion" (Mogadishu italiaksi) Italian Somalimaan pääkaupungiksi. Ympäröivällä alueella tehtiin vastarintaa vielä 1936 Italian miehitystä vastaan. Brittiläiset joukot hyökkäsivät Keniasta toisen maailmansodan aikana ja valtasivat Mogadishun helmikuussa 1941. Mogadishussa vallinnut brittimiehitys jatkui vuoteen 1951 saakka, jolloin Italian joukot joukot palasivat hallitsemaan entistä siirtomaataan YK:n suojelualueena aina sen itsenäistymiseen saakka 1960. Italialaiset kehittivät koululaitosta ja mm. perustivat vuonna 1954 Somalian kansallisen yliopiston.


title: Mogadishun historia

text: 26. kesäkuuta 1960 Italian Somalimaa ja Brittiläinen Somalimaa yhdistyivät itsenäiseksi liittovaltioksi, ja 1. heinäkuuta samana vuonna Somalia itsenäistyi. Mogadishu julistettiin Somalian pääkaupungiksi. Itsenäisyyden aikana kaupunkiin rakennettiin mm. parlamentti, kansallisteatteri, urheilustadion ja pystytettiin patsaita. Vuonna 1969 Siad Barre kaappasi vallan ja joutui puolestaan vuonna 1991 vallankaappauksen kohteeksi. Tämän jälkeen kilpailevien sotapäälliköiden johtamat aseelliset ryhmittymät alkoivat taistella kaupungin hallinnasta. Vaikka maahan 2000-luvulla saatu aikaiseksi YK:n tukema siirtymäajan hallitus, kaupunki on edelleen sisällissodan tuhoama rauniokaupunki ja katutaistelujen temmellyskenttä.


title: Karpaattien ja Saksan pyökkimetsät

text: Karpaattien ja Saksan pyökkimetsät on Unescon maailmanperintöluettelon kohde Slovakiassa, Ukrainassa ja Saksassa. Se koostuu 10 suojelualueesta Karpaattien vuoristossa ja viidestä metsästä Saksassa.


title: Karpaattien ja Saksan pyökkimetsät

text: Maailmanperintökohteeseen kuuluvat Karpaattien alueet sijaitsevat kahdessa ryppäässä, joista toinen sijaitsee Slovakian itäosassa ja Ukrainan lounaisosassa lähellä Puolan rajaa. Toinen ryväs on Ukrainan lounaisosassa lähellä Romanian rajaa. Kolme neljästä Slovakian puolella olevasta alueesta kuuluu Poloninyn kansallispuiston ja yksi muodostaa Vihorlatin suojellun maisema-alueen. Ukrainassa viisi aluetta kuuluu Karpaattien biosfäärialueeseen ja yksi Užanskjin kansalliseen luonnonpuistoon. Karpaateilla kohteeseen kuuluu noin 293 neliökilometrin laajuinen alue. Vuonna 2011 kohdetta laajennettiin ja siihen litettiin viisi metsää Saksassa. Uusien metsien yhteispinta-ala on noin 44 neliökilometriä.


title: Karpaattien ja Saksan pyökkimetsät

text: Euroopanpyökki on merkittävin kliimaksivaiheen puulaji Euroopan lauhkealla vyöhykkeellä Ruotsin eteläosista Espanjaan ja Balkanille. Maailmanperintöluetteloon Karpaattien pyökkimetsät otettiin pyökkien suvun laajan levinneisyyden ja ekologisen tärkeyden takia. Kohteen metsät edustavat suurinta osaa alkuperäisistä metsätyypeistä 300 metristä yli 2000 metriin. Alueen metsät ovat Euroopan suurimmat jäljellä olevat pyökkivaltaiset aarniometsät.


title: Jazz ist anders

text: Jazz ist anders on Die Ärzten kahdestoista studioalbumi, joka julkaistiin 2. marraskuuta 2007. Albumin mukana on myös EP-levy, joka sisältää kolme varsinaista kappaletta ja yhden piilotetun kappaleen. Albumi on yhtyeen diskografiassa jo toinen albumi, jonka yhtye on tuottanut kokonaan itse. Albumi nousi Saksassa virallisen albumilistan ensimmäiselle sijalle, jolla se vietti yhteensä seitsemän listaviikkoa. Yhteensä albumi pysyi listalla 68 viikkoa.


title: Jazz ist anders

text: "Jazz ist anders" on ulkonäöltään humoristinen, kuten yhtyeen jotkin aiemmat julkaisut. Tavallisen cd-kotelon sijaan albumi on pakattu pieneen pahviseen pizzalaatikkoon. CD:n pintaan on painettu pizzan kuva ja mukana tuleva EP on tomaatin viipaleen kuvalla varustettu CD tai paperinen vihreä chili, johon on painettu koodi, joka mahdollistaa EP:n lataamisen yhtyeen kotisivuilta.


title: Jazz ist anders

text: Albumin kappaleista ”Junge”, ”Lied vom Scheitern” ja ”Lasse redn” julkaistiin singlet ja musiikkivideot.


title: Jazz ist anders

text: Albumista julkaistiin myös "Jazz ist anders (Economy)", joka sisältää humoristiset versiot alkuperäisen albumin kappaleista. Economy julkaistiin CD:nä myytäväksi yhtyeen Es wird eng -kiertueella, sekä yleiseen myyntiin vinyylinä. CD:tä ja vinyyliä koristaa kuva pizzan pohjasta.


title: Kurpat (suku)

text: Kurpat ("Gallinago") ovat kurppien heimoon kuuluva lintusuku. Kurppien sukuun kuuluu BirdLifen mukaan kahdeksantoista lajia. Lajimäärä vaihtelee hieman eri lähteissä, sillä esimerkiksi ITIS antaa kurppien suvulle seitsemäntoista lajia.


title: Kurpat (suku)

text: Kurpilla on linnuille poikkeuksellisen tuntoherkkä ja taipuisa ylänokka, jota ne voivat taivuttaa ylöspäin. Tämän ominaisuuden tarkoituksesta ei ole saatu varmaa tietoa, mahdollisesti ne saavat näin maata tonkiessaan helpommin otteen saalishyönteisestä tai -madosta.


title: Renzo Alverà

text: Renzo Alverà (17. tammikuuta 1933 – 17. maaliskuuta 2005) oli italialainen rattikelkkailija, moninkertainen arvokisamitalisti.


title: Renzo Alverà

text: Alverà saavutti urallaan neljä MM-kultaa kahden miehen kelkasta (1957, 1958, 1959 ja 1960). Neljän miehen kelkasta hän voitti MM-tasolla kultaa kahdesti (1960, 1961) ja hopeaa vuonna 1957. Olympialaisista hän saavutti Cortina d’Ampezzon kotikilpailuista 1956 hopeaa sekä neljän ja kahden miehen kelkassa.


title: Enar Josefsson

text: Enar Josefsson (6. syyskuuta 1916 – 18. joulukuuta 1989) oli ruotsalainen hiihtäjä.


title: Enar Josefsson

text: 1950 MM-kisoissa Lake Placidissa Josefsson voitti kultamitalin Ruotsin viestijoukkueessa ja saavutti lisäksi hopeamitalin sekä 15 että 50 kilometrin kilpailuista. Kaksi vuotta myöhemmin Oslon olympiakisoista hän saavutti viestipronssia.


title: Saragossan avaus

text: Saragossan avaus on shakkiavaus, joka alkaa siirrolla


title: Saragossan avaus

text: Avauksen nimi tulee espanjalaisesta Zaragozan kaupungista.


title: Saragossan avaus

text: Luonteeltaan avaus on passiivinen, se valmistelee d-sotilaan kaksoisaskelta, mutta ei ota muuten keskustaa haltuun. Se myös tukkii kuningatarratsun luonnollisen ruudun, mutta avaa samalla valkean kuningattarelle viistolinjan.


title: Saragossan avaus

text: Avaus muuntuu usein käänteiseksi slaavilaiseksi puolustukseksi tai Caro-Kanniksi. Se voi myös muuntua Ponzianin avaukseksi tai sisilialaisen puolustuksen Alapinin muunnelmaksi.


title: Saragossan avaus

text: Mustan vastauksiin kuuluvat normaalit Rc6, Rf6, c5, d5 ja e5 sekä f5. Näistä 1...d5 aiheuttaa valkealle hieman ongelmia, sillä valkean on vaikea edetä e-sotilaallaan kaksoisaskelta tekemällä ensin valmisteluja. Valkea voi kuitenkin yrittää jatkoa 2.e4 dxe4 3.Da4+, mutta musta voittaa jatkossa useita tempoja kehittäessään upseereja uhaten samalla valkean kuningatarta.


title: Saragossan avaus

text: Vuonna 1922 järjestettiin Saragossan avauksen teematurnaus, jossa pelit alkoivat aina siirrolla 1.c3. Kolme shakinpelaajaa osallistui turnaukseen: Siegbert Tarrasch, Paul Leonhardt ja Jacques Mieses. Tarrasch voitti turnauksen.


title: Nils Täpp

text: Nils Täpp (27. lokakuuta 1917 – 23. lokakuuta 2000) oli ruotsalainen hiihtäjä, jonka aktiivivuodet ajoittuivat 1940- ja 1950-luvun vaihteen molemmin puolin.


title: Nils Täpp

text: Täpp saavutti Ruotsin viestijoukkueessa kultaa 1948 St. Moritzin olympialaisista ja 1950 Lake Placidin MM-hiihdoista. 1952 Oslon olympialaisista hän sai viestipronssia. Hänen paras henkilökohtainen arvokilpailusijoituksensa oli seitsemäs sija Oslon olympiakisojen 18 kilometrillä.


title: Nils Täpp

text: Ruotsin mestaruuden Täpp voitti vuonna 1946 15 kilometrillä sekä vuonna 1949 viestimestaruuden Östersunds SK:n joukkueessa.


title: Nisäkkäiden evoluutio

text: Nisäkkäiden evoluutio: Nisäkkäiden uskotaan kehittyneen synapsideista kymmenien miljoonien vuosien kuluessa. Permikaudella eli monia nisäkäsmäisiä matelijoita, jotka olivat ulkonäöltään kaukana nisäkkäistä. Näitä olivat muun muassa pelykosaurit ja terapsidit. Niistä erkani monia kehityshaaroja, joista eräs vei kohti nisäkkäitä. Dinosaurusten varjossa eli jurakaudella ja liitukaudella monia alkeellisia pienikokoisia päästäistä muistuttavia eläinryhmiä, joissa oli sekä nisäkkään että matelijan piirteitä. Näitä olivat muun muassa trikonodontit ja multituberkulaatit. Varhasimmat istukalliset nisäkkäät kehittyivät liitukauden alussa noin 125 miljoonaa vuotta sitten. Liitukauden lopussa tapahtunut dinosaurusten joukkotuho käynnisti nisäkkäiden nopean evoluution. Päästäisen kokoisista eläimistä kasvoi suuria seuraavan viiden-kymmenen miljoonan vuoden kuluessa. Eläinkunta alkoi muistuttaa nykyistä mioseenikaudella noin 23 miljoonaa vuotta sitten.


title: Nisäkkäiden evoluutio

text: Nisäkkäiden uskotaan alkaneen kehittyä synapsideista eli permikauden keskivaiheilla. Näistä oli keskitriaskaudelle mentäessä kehittynyt monia hyvin paljon nisäkästä muistuttavia lajeja. Synapsideista kehittyivät pelykosaurit kivihiilikauden loppupuolella. Pelykosaureista tuli hallitseva matelijaryhmä permikaudella. Tunnetuin pelykosauri oli eväselkäinen Dimetrodon. Terapsidit syntyivät eräästä pelykosaurien alaryhmästä permikauden alussa ja tulivat hallitsevaksi ryhmäksi keskipermillä. Terapsidit kehittyivät edelleen muun muassa dikynodonteiksi, jotka ilmestyivät guadalupian- eli keskipermikaudella. Dikynodontit olivat melko suuria. Niihin kuului matala lyhythäntäinen Lystrosaurus. Nämä kehittyivät kynodonteiksi, joissa oli runsaasti nisäkäsmäisiä piirteitä. Ne kuitenkin synnyttivät poikasensa munimalla. Pelykosaurit ja useimmat terapsidit hävisivät suuressa maailmaa kohdanneessa katastrofissa permikauden lopuilla. Permikauden lopun joukkotuhon uskotaan hävittäneen nisäkäsmäisten matelijoiden kanssa kilpailleita eliöryhmiä ja kiihdyttäneen nisäkkäiden evoluutiota.


title: Nisäkkäiden evoluutio

text:
Alatriaksen Olenekian-kaudella ilmestyi eukynodontti Cynognathus, joka oli hieman kehittyneempi kynodontti.
Kynodontit olivat tällöin suurimpia saalistajia, ja Lystrosaurus oli suurin kasvinsyöjä. Kynodontit alkoivat ajan mukana pienetä ja muuttua nisäkäsmäisemmiksi. Ensimmäinen pieni päästäisen kokoluokkaa oleva kehittynyt kynodontti ilmestyi Carnian-kaudella noin 220 miljoonaa vuotta sitten. Suuret kunodontit ja eukynodontit hävisvät ehkä ilmastonmuutoksen tai muun syyn takia Norian-kaudella. Nisäkkäiden varhaisinta evoluutiota on kohtuullisen vaikea seurata fossiilien perusteella. Varhaisista nisäkäsmäisitä eliöistä on säilynyt monesti vain hampaita. Monesti varhaiset nisäkkäät ja niiden edeltäjät elivät melko kuivissa ympäristöissä, joissa fossiloituminen on harvinaista ja nämä eläimet olivat kaiken lisäksi hyvin pieniä. Varhaiset nisäkäsmäiset eläimet pysyivät triaskauden lopuilla pieninä, koska krokotiilia muistuttavat arkosaurit olivat vallaneet suurten ja keskikokoisten eläinten ekologiset lokerot.


title: Nisäkkäiden evoluutio

text: Noin 208 miljoonaa vuotta sitten eli varhainen esinisäkäs Sinoconodon. Trias-jurakaudella syntyi monia eläinmuotoja, joissa oli lukuisa nisäkäsmäisiä piirteitä. Näitä olivat muun muassa trikonodontit, konodontit ja multituberkulaatit. Triaskauden lopuilla-jurakauden alussa noin 205 miljoonaa vuotta sitten kehittyi nisäkäsmäiset hampaat omaavia trikonodontteja. Nämä kuuluivat ryhmään Morganucodontidae. Päästäistä muistuttava triaskauden lopun trikonodontti Morganucodon Eozostrondon muni ja imetti poikasiaan. Tämä noin 205 miljoonaa vuotta sitten elänyt alkunisäkäs oli noin 10 cm pituinen. Noin 200 miljoonaa vuotta sitten elänyt Megazostrondon oli edellistä ja tunnetumpi. Monet varhaiset "nisäkkäät" trikonodontit, dokonodontit, symmetrodontit hävisivät jo ennen liitukauden alkua.


title: Nisäkkäiden evoluutio

text: Ehkä symmetrodontteihin kuuluvan Trituberculata-heimon, joka oli mitä luultavimmin pussinisäkkäiden ja istukallisten edeltäjä, arvellaan kehittyneen jo noin 215 miljoonaa vuotta sitten. Näihin kuuluivat pantotheerit. Varhaisjurakaudella eli Hadrocodium, joka oli hyvin nisäkäsmäinen. Myöhemmin kehittyi dokodontteja, joista tunnetuin on majavaa muistuttava Castorocauda, joka eli keskijurakaudella noin 164 miljoonaa vuotta sitten. Symmetrodontit, joita tavataan hyvin harvoin fossiilistossa, olivat trikonodontteja kehittyneempiä, ja hyvin lähellä varsinaisia nisäkkäitä.


title: Nisäkkäiden evoluutio

text: Keskijurakaudella noin 160 miljoonaa vuotta sitten kehittyivät jyrsijöitä alussa muistuttaneet multituberkulaatit, joita eli vielä oligoseenikauden lopuilla noin 35 miljoonaa vuotta sitten. Niiden nokka muistutti matelijoita ja syödessä vain niiden alaleuka liikkui. Näin ollen nämäkään eivät olleet vielä varsinaisia nisäkkäitä. Ensimmäiset varsinaiset nisäkkäät kehittyivät vasta noin 125 miljoonaa vuotta sitten liitukauden keskivaiheilla. Mesotsooisen kauden nisäkkäiden uskotaan muistuttaneen puupäästäisiä eli tamaaneja.


title: Nisäkkäiden evoluutio

text: Liitukaudella 125 miljoonaa vuotta sitten eli varhaisin pussieläin Sinodelphys. Liitukaudesta tulikin pussieläinten valtakausi, jos unohdetaan kauden dinosaurukset. Varhaisin tunnettu istukallinen nisäkäs, joka oli nykyisten nisäkkäiden tyyppinen oli varhaisliitukautinen Eomaia, joka eli 125 miljoonaa vuotta sitten. Ensimmäinen istukallisten nisäkkäiden edeltäjiin Eutheria-ryhmään kuuluva nisäkäs ilmestyi samaan aikaan. Pari miljoonaa vuotta myöhemmin ilmestyi vesinokkaeläimen sukuinen Teinolophos.


title: Nisäkkäiden evoluutio

text: 80 miljoonaa vuotta sitten eli ehkä varhainen pussieläinten edeltäjä Deltatheridium. Liitukauden lopulla eli pieni pitkähäntäinen, pitkänokkainen istukallinen nisäkäs Zalambdalestes, joka oli niin sanottu pantotheeri, joita pidetään sekä istukallisten että pussinisäkkäiden esi-isinä. Kädellisten esi-isiä oli ehkä jo liitukauden lopuilla.


title: Nisäkkäiden evoluutio

text:
Liitukauden lopulla maahan törmäsi nykyiseen Mesoamerikkaan suuri asteroidi, jonka valtava törmäysräjähdys tappoi kuumuudella, paineaallolla, kivisateella, törmäysjäristyksellä ja hyökyaalloilla monia eläimiä. Törmäys nosti ilmaan valtavat määrät aurinkoa pimentävää pölyä ja metsien palamistuotteita. Tapaus aiheutti kuukausia-vuosia kestävän yön joka tappoi monia kasvinsyöjäeläimiä, tuli kylmää ja kasvit eivät voineet yhteyttää.
Dinosaurukset kuolivat. Hell Creek-muodostumassa ja Bug Creek-muodostumassa USA:ssa näkyy, miten katasrofin jälkeen nisäkkäät yleistyivät.


title: Nisäkkäiden evoluutio

text: Nykyisen kaltaiset nisäkkäät alkoivat kehittyä nopeasti kenotsooisella maailmankaudella, joka alkoi dinosaurusten tuhon jälkeen noin 65 miljoonaa vuotta sitten. Varhaisella kenotsooisella maailmankaudella oli lämmintä ja kosteaa ja laajoja metsiä. Tämä vaikutti osaltaan puissa elävien eläinten evoluutioon.


title: Nisäkkäiden evoluutio

text: Yksi varhaisimmista ravintoketjun kuninkaista Yhdysvalloissa oli petomainen kavioeläinten edeltäjä Protungulatum, joka kuului paeleoseenille ja eosenille ominaiseen Condylarthra-ryhmään. Tämä nisäkäs oli kaikkiruokainen tai kasvinsyöjä. Yleinen oli myös luultavasti puupäästäistä muistuttanut Purgatorius. Tämän kädellisten edeletäjänä pidetyn nisäkkään ulkonäkö ei ole täysin varma, siitä on löydetty vain hammasfossiileja. Hampaiden muodosta on koetettu päätellä eläimen ulkonäköä sen perusteella, että eri tyyppisillä nisäkkäillä on erilaiset hampaat. Paleoseenikaudella nisäkkäiden kehitys lähti vauhtiin ja kauden lopulla eli jo varhainen sorkkaeläin Phenacodus. Oli myös kehittynyt uintatheereja, varhaisia suuria kasvinsyöjiä. Apinat kehittyivät kummituseläinten tyyppisistä puoliapinoista, joita lienee elänyt jo varhain kenotsooisella maailmankaudella.


title: Nisäkkäiden evoluutio

text: Seuraavalla kaudella, eoseenikaudella kaikki suuremmet nykyiset nisäkäsryhmät kehittyivät, esim. petoeläimet. Eoseenikaudella eli muun muassa varhainen hammasvalas Basilosaurus. Suurin osa eoseenikauden nisäkkäistä kuoli myöhemmin sukupuuttoon. Kauden lopussa tapahtuikin valtava eoseenin lopun joukkosukupuutto, joka johtui suurista asteroiditörmäyksistä ja osin mannerliikuntojen tuottamien merivirtamuutosten aiheuttamista ilmastonmuutoksista.


title: Nisäkkäiden evoluutio

text:
Nykyiset nisäkkäät alkoivat kehittyä vasta oligoseenikaudella, jolloin ilmasto alkoi kuivua ja arot laajentua.
Ihmisapinat kehittyivät seuraavalla mioseenilla, joka oli muun muassa norsueläinten kultakautta. Mioseenikauden alusta lähtien nisäkkäät olivat lähellä nykyistä, mioseenilla eli 75% nykyisen tyyppiistä nisäkkäistä.


title: Nisäkkäiden evoluutio

text: Tästä alkoi ihmisen evoluutio, joka oli ominaiste pleistoseenikaudelle.


title: Nisäkkäiden evoluutio

text: Tetrapodit - nelijalkaiset


title: Nisäkkäiden evoluutio

text: Terapsidit


title: Nisäkkäiden evoluutio

text: --Kynodontit


title: Nisäkkäiden evoluutio

text: --Mammalia (nisäkkäät)


title: Nisäkkäiden evoluutio

text: Varhaisnisäkkäiden sukupuu, jossa on mainittu eliöryhmät sijoittavien tutkijoiden nimiäkin.


title: Nisäkkäiden evoluutio

text: Varhaisnisäkkäiden sukupuu:


title: Mike's Monster Jam

text: Mike's Monster Jam on viikoittainen jamitapahtuma, jossa illan isäntänä ja house-bandin basistina sekä laulajana toimii Mike Lynch. Jamit järjestetään Tampereella joka maanantai-ilta sekä Helsingissä joka sunnuntai-ilta. Nykyisin molemmissa kaupungeissa jamit järjestetään Henry's Pub -ravintolassa.


title: Mike's Monster Jam

text: House-bandissa sekä jamien vakiovieraina nähdään nimekkäitäkin rock-työläisiä viettämässä vapaailtaa ja soittamassa sekalaisissa kokoonpanoissa. Lavalla on nähty myös kansainvälisiä vieraita, muun muassa Joe Lynn Turner on vieraillut jamilauteilla.


title: Mike's Monster Jam

text: Tämän hetken vakituisimmassa house-bandin kokoonapanossa soittavat Mike Lynch (basso), Kalle Alatalo (kitara), Jani Wilund (koskettimet) sekä Ville Siuruainen (rummut).


title: Mike's Monster Jam

text: Aikaisemmissa house-bandin kokoonpanoissa tai satunnaisina vieraina on nähty muun muassa Erik Valkama, Lacu Lahtinen, Ari Toikka, Ali Ahmaniemi, Jussi "Kliffa" Ojanen sekä Robert Engstrand.


title: Helge Brendryen

text: Helge Brendryen (s. 17. helmikuuta 1974) on norjalainen entinen mäkihyppääjä.


title: Helge Brendryen

text: Brendryen voitti kultamitalin 1993 Falunin MM-kisojen joukkuemäen kilpailusta. Samoissa kisoissa hän sijoittui suurmäen henkilökohtaisessa kilpailussa viidenneksi.


title: Helge Brendryen

text: Maailmancupissa Brendryenin parhaaksi osakilpailusijoitukseksi jäi kahdeksas sija tammikuussa 1993 Kulmin lentomäessä käydyssä kilpailussa.


title: Viklot

text: Viklot ("Tringa") on kurppien heimoon kuuluva rantalintusuku. Viklojen sukuun kuuluu BirdLife Suomen ja ITIS:n mukaan 13 lajia.


title: Viklot

text: Vikloilla on hyvin pitkät jalat, kuin myös nokka, pitkä ja suora.


title: Poloninyn kansallispuisto

text: Poloninyn kansallispuisto () on kansallispuisto Slovakian itäosassa Puolan ja Ukrainan rajalla Karpaatteihin kuuluvan Bukovské vrchy -vuoriston alueella.


title: Poloninyn kansallispuisto

text: Kansallispuisto perustettiin vuonna 1997 ja se on kokonaispinta-alaltaan 298,05 neliökilometriä puskurivyöhyke mukaan luettuna. Se sijaitsee kokonaisuudessaan Prešovin alueeseen kuuluvassa Sninan piirissä. Puolan puolella puisto jatkuu Bieszczadyn kansallispuistona. Kansallispuistoon kuuluu kolme aarniometsäaluetta, jotka kuuluvat Unescon maailmanperintökohteeseen Karpaattien pyökkimetsät.


title: Poloninyn kansallispuisto

text: Noin 80% kansallispuiston pinta-alasta on metsän peitossa. Pääasiassa metsät ovat pyökki- tai pihta-pyökki-metsiä. Alueella on Slovakian suurin aarniometsien keskittymä. Toinen kansallispuiston luonnon ominaispiirteistä ovat vuoristoniityt.


title: Poloninyn kansallispuisto

text: Poloninyn kansallispuisto on ainutlaatuinen Slovakiassa, sillä alueelta löytyy monia lajeja, joita ei löydy muualta Slovakiasta. Kansallispuistossa on laskettu olevan noin 3600 selkärangaton- ja 294 selkärankaislajia, joista sammakkoeläimiä on 13, matelijoita 8, lintuja 198 ja nisäkkäitä 55. Kansallispuisto muodostaa Puolan puolen Bieszczadyn kanssa yhtenäisen alueen, ja esimerkiksi visentti- ja hirviyksilöitä vierailee Poloninyssä satunnaisesti.


title: Kristen Skjeldal

text: Kristen Skjeldal (s. 27. toukokuuta 1967 Voss, Norja) on norjalainen hiihtäjä.


title: Kristen Skjeldal

text: Skjeldal on saavuttanut kaksi olympiakultaa Norjan viestijoukkueessa: 1992 Albertvillestä ja 2002 Salt Lake Citystä. Salt Lake Cityssä hän saavutti lisäksi pronssia 30 kilometrin vapaan hiihtotavan yhteislähtökilpailusta.


title: Kristen Skjeldal

text: Maailmancupissa Skjeldal on saavuttanut yhden osakilpailuvoiton, tulokaskaudellaan 1990–1991 Lahdessa käydystä 30 kilometrin vapaan hiihtotavan kilpailusta. Palkintokorokesijoituksia hänellä on kaikkiaan 11. Henkilökohtaisia Norjan-mestaruuksia Skjeldalilla on yhdeksän.


title: Korinttolaisten kirje Paavalille

text: Korinttolaisten kirje Paavalille on Uuden testamentin apokryfikirja, joka oli alun perin osa Paavalin tekoja, mutta sitä levitettiin myös erikseen. Kirje on suunnattu Simon Maguksen harhaoppeja vastaan. Simon opetti, että Jumala ei ollut kaikkivoipa, ylösnousemusta ei tapahtunut ja kielsi Jeesuksen jumaluuden. Vastaus Paavalilta tähän kirjeeseen on myös sisällytetty Paavalin tekoihin ja se tunnetaan nimellä Paavalin kolmas kirje korinttolaisille.


title: Korinttolaisten kirje Paavalille

text: Kirje on todennäköisesti väärennetty dokeettisten ja gnostilaisten harhaoppien vastustamiseksi, mutta se oli aikanaan osa armenialaista Raamattua.


title: Master of Business Administration

text: Master of Business Administration (MBA) on liiketoimintajohtamisen maisteritutkinto.


title: Master of Business Administration

text: Suomessa käsite yhdistetään joskus tradenomin (ylempi amk) -tutkintoon, joka on Suomessa opetusministeriön valvonnassa oleva maisteritason tutkinto, ylempi korkeakoulututkinto. Tutkinto-opiskelijaksi haetaan ammattikorkeakoulun hakumenettelyn tapaan. Vaikka englanninkielinen nimike Master of Business Administration tarkoittaa samaa kuin MBA-ohjelmien nimike, ei tradenomi (ylempi amk) -tutkinnosta mielellään käytetä lyhennettä MBA. Tämä sen vuoksi, ettei Suomessa opetusministeriön valvomaa tradenomi (ylempi amk) -tutkintoa sekoiteta MBA-täydennyskoulutukseen, joka ei ole Suomessa hyväksytty ylempi korkeakoulututkinto ja jota opetusministeriö ei valvo.


title: Master of Business Administration

text: Kansainvälisissä yhteyksissä MBA tai M.B.A (Master of Business Administration) ja eMBA (Executive MBA) ovat täydennyskoulutusohjelmia, joiden suorittajilta edellytetään soveltuvaa pohjakoulutusta sekä pitkähköä työkokemusta. MBA on tyypillisimmin täysipäiväinen ja EMBA on työn ohessa suoritettava koulutusohjelma. Suomalaiset MBA-ohjelmat eivät ole opetusministeriön hyväksymiä tutkintoja, mutta monet kansainväliset korkeakoulutasoiset MBA-tutkinnot voidaan rinnastaa suomalaisiin kaupallisen alan korkeakoulututkintoihin. Tutkinnon tunnustamisella on merkitystä julkisen sektorin virkoja ja tehtäviä haettaessa, päätöksen tunnustamisesta tekee Opetushallitus.


title: Master of Business Administration

text: MBA ja eMBA eivät ole Suomessa virallista tutkintojärjestelmää. Ohjelmien sisältö ei ole varsinaisten yliopistotutkintojen tai ylempien ammattikorkeakoulututkintojen tapaan opetusministeriön valvonnassa. Ohjelmien taso vaihtelee huomattavasti ja niiden keskinäinen vertailu on vaikeaa. Arvostetuimpien ohjelmien laadun takeena on niille myönnetyt, kansainvälisten ja riippumattomien arvioijien myöntämät akkreditoinnit. Suomalaisille MBA-ohjelmille myönnettyjä kansainvälisiä akkreditointeja ovat muun muassa Association to Advance Collegiate Schools of Business (AACSB), Association of MBAs (AMBA) sekä European Quality Improvement System (EQUIS). Vain kahdella Suomessa tutkintoja järjestävällä koululla on näistä koostuva kolmoisakkreditointi.


title: Master of Business Administration

text: Suomessa MBA -ohjelmia toteuttavat yliopistoista muun muassa Aalto-yliopiston Aalto University Executive Education Oy, Hanken, englantilainen Henley Business School, Jyväskylän yliopiston Avance-johtamiskoulutus, Oulun yliopiston Executive Education, Tampereen yliopiston ja Tampereen teknillisen yliopiston yhteistyössä toteuttama Executive MBA Tampere, Turun kauppakorkeakoulu ja Itä-Suomen yliopiston koulutus- ja kehittämispalvelu Aducate. Myös useat ammattikorkeakoulut toteuttavat MBA-ohjelmia yhteistyössä ulkomaisten korkeakoulujen kanssa. MBA ja EMBA -ohjelmat ovat suorittajalle usein maksullisia.


title: Master of Business Administration

text: Mini-MBA (mMBA) on termi ja sertifikaatti pienemmälle koulutukselle, joka vaatii alle 100 opintoviikkoa ja jossa keskitytään tiettyihin osa-alueisiin ja perustuu henkilön omiin tavoitteisiin kehittyä. Nimike ei ole tutkinto, koska sitä ei ole virallisesti akreditoitu vaikka se sisältää MBA koulutus ohjelman sekä tutkinnon materiaalin ja koulutusta annetaan Yliopistoissa ja vastaavissa laitoksissa.


title: Master of Business Administration

text: Mini-MBA koulutusta tarjotaan suurimmissa yliopistoissa Yhdysvalloissa esimerkiksi Florida Institute of Technology, University at Buffalo, Rutgers University]] ja Harvard Business School. Tanskassa koulutusta antaa Business Kolding Institute ja Suomessa Probana Business School.


title: Svetlana Nageikina

text: Svetlana Vjatšeslavovna Nageikina (, s. 2. helmikuuta 1965 Tambov) on venäläinen uransa lopettanut hiihtäjä.


title: Svetlana Nageikina

text: 1988 Calgaryn olympialaisissa Nageikina voitti kultamitalin Neuvostoliiton naisten viestijoukkueessa. Samoissa kisoissa hän oli viidellä kilometrillä kahdeksas ja kymmenellä kilometrillä neljäs. 1991 Val di Fiemmen MM-kisoissa hän oli 30 kilometrillä viides ja 15 kilometrillä kahdeksas, mutta ei mahtunut kultaa voittaneeseen viestijoukkueeseen.


title: Svetlana Nageikina

text: Puolen vuosikymmenen ajaksi Nageikinan arvokisasijoitukset painuivat kymmenennen sijan heikommalle puolelle, eikä häntä otettu mukaan viestijoukkueisiin. 1999 Ramsaun MM-kisoissa hän sijoittui neljänneksi viiden kilometrin perinteisen hiihtotavan kilpailussa.


title: Svetlana Nageikina

text: 2002 Salt Lake Cityn kisoihin Nageikina siirtyi edustamaan Valko-Venäjää. Hän oli 15 kilometrin kilpailussa viides ja pääsi ensimmäistä kertaa 14 vuoteen viestijoukkueeseen, joka kuitenkin jäi mitaleitta sijoituttuaan viidenneksi. Nageikina hiihti viestijoukkueessa myös vuotta myöhemmin Val di Fiemmen MM-hiihdoissa, missä joukkue oli jälleen viides. Samoissa kisoissa hän sijoittui takaa-ajokilpailussa kahdeksanneksi.


title: Svetlana Nageikina

text: Maailmancupissa Nageikina on saavuttanut yhden henkilökohtaisen osakilpailuvoiton, helmikuussa 1990 10 kilometrin kilpailussa Jugoslaviassa. Palkintokorokesijoituksia hänellä on kaikkiaan 18.


title: Svetlana Nageikina

text: Venäjän mestaruuden Nageikina voitti vuonna 2001 30 kilometrillä ja saavutti samana vuonna hopeaa kymmenellä kilometrillä. Lisäksi hän on saavuttanut kaksi pronssia.


title: Ohjaustehostin

text:
Ohjaustehostin on ajoneuvojen apulaite, joka vähentää ohjaamiseen tarvittavaa voiman määrää ja auttaa kuljettajaa pyörien kääntämisessä (vrt. servo). Ohjaustehostimen keksijäksi mainitaan 1920-luvulla eläneet Klara Gailis ja George Jessup Massachusettsista Yhdysvalloista, mutta sen patentoi ensimmäisenä Francis W. Davis (US Patent Office 30.8.1932)
Ensimmäinen kaupallinen ohjaustehostin oli vuosimallin 1951 Chrysler Imperialissa ja sitä kutsuttiin nimellä "Hydraguide". 2000-luvun alussa esitelty automaattinen pysäköinti on jatkoa ohjaustehostimen toimintoihin.


title: Ohjaustehostin

text: Ohjaustehostimet toimivat hydraulisesti, sähköisesti tai sähkön ja hydrauliikan yhdistelmänä.


title: Ohjaustehostin

text: Hydraulinen järjestelmä toimii hihnavetoisella pumpulla, jota ajoneuvon moottori pyörittää. Pumppu luo hydraulista painetta ja kaksitoiminen mäntä vie voiman ohjaustangolle. Voiman määrää säädetään ohjauspyörään kytketyillä venttiileillä. Haittapuolena on energian kulutusta aiheuttava pumpun vastus myös silloinkin kun ohjauspyörää ei käännetä. Toisena haittapuolena on se, että moottorin sammuessa ajon aikana ohjaustehostin lakkaa toimimasta. Tämän takia vaihde vapaalla tai kytkinpoljinta painaen rullaaminen on vaarallista.


title: Ohjaustehostin

text: Sähköiset järjestelmät ovat uudempaa teknologiaa. Ne käyttävät nimensä mukaisesti sähköisiä komponentteja. Niiden toiminta perustuu pitkälti antureihin. Kun ohjauspyörää käännetään, anturit lähettävät siitä tiedon ohjausyksikölle ja tietokone laskee tarvittavan voiman. Tarvittava lisävoima tuotetaan sähkömoottorin avulla. Sähköisen järjestelmän etuina pidetään parempaa hyötysuhdetta, haittoina rajoitettua voimaa ja ohjaustuntumaa.


title: Ohjaustehostin

text: Sähköhydraulijärjestelmät, myös "hybridijärjestelmät", käyttävät samaa toimintatapaa kuin hydraulinen järjestelmä. Hybridijärjestelmässä hydraulista painetta tuottavaa hydraulimoottoria ei kuitenkaan pyöritetä hihnavedolla auton moottorista, vaan erillisellä sähkömoottorilla.


title: Saivaara

text: Saivaara () on Enontekiöllä Suomessa sijaitseva tunturi, jonka huippu on noin 830 metrin korkeudella merenpinnasta. Saivaaran huipulla on Pentti Papinahon tekemä presidentti Urho Kekkosen 80-vuotissyntymäpäivän kunniaksi kiinnitetty muistolaatta.


title: Saivaara

text: Saivaaran länsipuolelta kulkee Kalottireitin Kilpisjärveltä Haltille johtava osuus.


title: Rousseaun gambiitti

text: Rousseaun gambiitti on shakkiavaus, jota luonnehtivat siirrot


title: Rousseaun gambiitti

text: Avaus on nimetty ranskalaisen Eugène Rousseaun mukaan.


title: Rousseaun gambiitti

text: Gambiittia pidetään heikkona mustalle, sillä valkea pärjää hyvin torjuessaan sen ja jatkaessaan kehitystä. Valkean lähetti c4:ssä estää mustaa linnoittamasta lyhyesti ja ratsu f3:ssa uhkaa edetä g5:een ja edelleen f7:ään. Gambiitti muistuttaa kuningasgambiittia mutta käännetyin värein. Gambiitti voi olla hyvinkin tehokas pikashakissa, sillä jatkossa valkea kohtaa useita ansoja, joiden tutkiminen vie aikaa ja saattaa johtaa aikapulaan.


title: Rousseaun gambiitti

text: Valkealle parhaana vaihtoehtona pidetään gambiitin torjumista siirrolla 4.d3 tai 4.d4. Muita vaihtoehtoja, mutta heikompia ovat 4.Lxg8, Rc3 ja exf5.


title: Seurasaartensirrit

text: Seurasaartensirrit ("Prosobonia") on kurppien heimoon kuuluva lintusuku. Seurasaartensirrien sukuun kuuluu BirdLife Suomen neljä lajia. Suvun lajien sisällössä on hajontaa lähteestä riippuen.


title: Luontodirektiivin I liite

text: Luontodirektiivin I liite määrittelee suojeltavia luontotyyppejä, erilaisia ekologisia ympäristöjä, joiden suojelemista pidetään tärkeänä. Jokainen suojeltava luontotyyppi on luokiteltu ja määritelty numerolla.


title: Luontodirektiivin I liite

text: Suomessa suojelu tapahtuu Natura 2000 -ohjelmassa, mutta eräiden kaupunkien ympäristötoimet ovat määritelleet myös Natura 2000 -alueisiin kuulumattomia pienempiä alueita myös saman luokituksen mukaisesti. Monet ympäristökeskukset ilmoittava Natura 2000 -alueen yhteydessä Lintudirektiivin I liitteen lintujen sekä Luontodirektiivin II liitteen lajien lisäksi Luontodirektiivin I liitteen ympäristötyypit.


title: Luontodirektiivin I liite

text: Yhdellä Natura 2000 -alueella voi olla useita Natura 2000 -luontotyyppejä. Natura 2000 -luontotyyppejä on useita. Alla on mainittu joitain Suomen kannalta edustavia luontotyyppejä.


title: Vihorlatin suojeltu maisema-alue

text: Vihorlatin suojeltu maisema-alue on suojelualue Slovakian itäosassa Karpaatteihin kuuluvassa Vihorlat-vuoristossa. Se sijaitsee Humennén, Sobrancen ja Sninan piirien alueella.


title: Vihorlatin suojeltu maisema-alue

text: Vihorlat-vuoriston alue on vulkaanista alkuperää. Pyökit, tammet, saarnet, pihdat ja vaahterat ovat alueella yleisiä. Eläinlajeista alueen merkittävimpiä ovat ilves, villikissa, susi, saukko, mustahaikara, viirupöllö, pikkukiljukotka ja huuhkaja. Alueen erikoisuus on maanvyörymän seurauksena muodostunut Morské oko -järvi.


title: Vihorlatin suojeltu maisema-alue

text: Vihorlatin suojeltu maisema-alue on osa Unesco maailmanperintöluettelon kohdetta Karpaattien pyökkimetsät.


title: Öljynsuodatin

text: Öljynsuodatinta käytetään poistamaan kiinteät epäpuhtaudet voiteluöljyistä, kuten moottori-, automaattivaihteisto- ja hydrauliikkaöljyistä. Öljynsuodatinmalleja löytyy esim. koteloitu kertakäyttöinen paperisuodatin, koteloimaton paperisuodatinelementti ja keskipakoissuodatin. Öljynsuodatin vaihdetaan määrävälein, yleensä samaan aikaan voiteluöljyn kanssa.


title: Öljynsuodatin

text: Koteloitu öljysuodatin sisältää suodatinpaperin, joka on sijoitettu peltikotelon sisälle. Koteloidussa suodattimessa on kierteet, joiden avulla se kiinnitetään voitelujärjestelmään. Koteloimaton suodatin on pelkkä laskostettu suodatinpaperi ja sen kotelointi sijaitsee kiinteästi järjestelmässä. Koteloimattomasta suodattimesta vaihdetaan yleensä tiivisterengas ja suodatinpaperi, eli jätettä syntyy vähemmän. Keskipakoissuodatin toimii järjestelmän öljynpaineella ja se erottelee epäpuhtaudet sentrifugin seinämälle. Keskipakoissuodatin pystyy sitomaan suuria määriä epäpuhtauksia.